
1) Ce-abia învăţa să respire 


Atâta risipă a făcut Dumnezeu, 
cu Păcatele noastre Originare, 
încât ar fi putut crea o Lume, 
fără Josnicii, 
şi astfel Greşelile, 
nu mai erau necesare, 
pe Ţănnurile Lacrimilor de Cuvinte, 
ce ar fi trebuit născute să înoate, 
pe Oceanul de Provocări Transcendentale, 
ale Fiinţei, 

ce-abia învăţa să respire, 
fumul dens şi înecăcios al Infernului, 
clădit de către Predestinarea, 
izvorâtă din trupul Durerii, 
a Marii Iluzii a Spargerii Totului, 
din noi înşine. 

2) Fără să aflăm 


Norii de plumb ai Viselor Transcendentale, 
au început să ningă, 
cu Paşii grei şi surzi ai Destinului, 
din care se scurgeau sudorile Clipelor ucise, 
ale Timpului, 
pe care l-am îmbrăcat, 
fără să aflăm că era croit, 
după moda Icoanelor reci şi insalubre, 
care ne zâmbesc fals, 
din colţurile unor Cuvinte seci şi reci, 
ale căror rădăcini par a nu fi udate, 
cu Apa Adevărului Absolut, 
al Străinului Subconştient, 
al Iubirii, 

de mai bine de o Veşnicie, 
însămânţată de Iluziile Vieţii şi Morţii, 
noastre, 

la căpătâiul Deşertăciunii. 

3) Ce ar fi putut să ne salveze 


Rătăciţi printre Orgoliile şi Compromisurile, 
Iluziilor Vieţii şi Morţii, 
ne amăgim cu Orizontul Visului părăsit, 
al Transcendentalului, 
pe care-1 credem imposibil de atins acum, 
dar al cărui Suflet, 
cade fără să ştim, 
în Prăpastia dintre noi înşine, 
acoperind-o cu Regretele, 
ce ar fi putut să ne salveze, 
dacă le-am fi descoperit la timp, 
din braţele reci şi inexpresive, 
ale Zâmbetelor încremenite, 
care ne ard cu Infernul lor, 

Amintirile tot mai descompuse, 
ale Viitorului, 
pe care mai reuşeşte, 
să ni le şoptească uneori, 
la urechile Sufletului, 

Străinul Subconştient, 
al Adevărului Absolut, 
al Iubirii. 

4) Şanse sau Neşanse? 


Doar alergând, 

spre Transcendentalul Nicăieri, 
vom înainta spre noi înşine, 
înotând în apa murdară a Rătăcirilor, 
Iluziilor Vieţii şi Morţii, 
spre a ne înfrupta, 
însetaţi, 

cu Vise deşarte, 

înecându-ne la ţărmurile Speranţelor, 
din care ne vom face coif de Libertate, 
care să ne apere de razele arzătoare, 
ale Şanselor sau Neşanselor, 
în insolaţia cărora suntem nevoiţi, 
să ne ducem Zilele Durerii, 
pe spatele gârbovit al Destinului. 

5) Meditaţie Transcendentală 


Brăţări de Legende, 
aducătoare de Noroc, 

Deşertăciunilor, 

se ţes în jurul Iluziilor Vieţii şi Morţii, 
pentru a fi purtate la mâinile încătuşate, 
ale Străinului Subconştient, 
al Adevărului Absolut, 
al Iubirii, 

atunci când acesta ar vrea, 
să ne şoptească la urechile Viselor, 
Meditaţia Transcendentală, 
a împlinirii, 

la porţile căreia vom putea bate, 

doar atunci, 

când ne vom dezbrăca, 

veşmintele croite, 

de Rătăcirile răstignite, 

pe Inimile de Cer, 

ale Luminii Divine, 

din sufletele noastre, 

pentru a ne regăsi, 
în Lumina Divină, 
a menirii Sensului, 
pentru care am fost zămisliţi, 
şi în care ne vom afla, 
cu adevărat, 

Marea Pace, 
cu noi înşine. 

6) Lacrima Transcendentală a Cuvântului 


Zorii de ceaţă sentimentală, 
ai Trăirilor, 

se destramă sub razele Soarelui, 

Luminii Divine, 
a Străinului Subconştient, 
al Adevărului Absolut al Iubirii, 
care răsare de fiecare dată, 
pentru a încălzi, 

Lacrima Transcendentală, 
a Cuvântului, 
care a dat naştere, 

Marii Contemplări Universale, 
a cărei Imagine, 
a fost furată, 

de către Marea Iluzie a Spargerii Totului Primordial, 
ce şi-a însuşit-o, 

pentru a determina Cunoaşterea, 

din tăciunele căreia, 

ne-am luat fiecare dintre noi, 

câte o fărâmă de jar, 

crezând că vom putea aprinde cu el, 

întreg Universul, 

Deşertăciunii noastre. 

7) Orizont Transcendental 


Porţile masive ale Rătăcirilor, 
ne-au fost deschise, 
de către Iluziile Vieţii şi Morţii, 
pentru a ne ţine în chingile lor, 
iluzoriul Liber Arbitru, 
care ar fi trecut din faza de Vis, 
în cea de împlinire, 
schimbând Gratiile Lumii, 
în spatele cărora, 
ne este întemniţat, 

Orizontul Transcendental, 
alături de Străinul Subconştient, 
al Adevărului Absolut, 
al Iubirii, 

lăsat în Infernul întrupării, 
lepădat până şi de Creaţie. 

8) Când ne traversează Destinul Existenţa 


Libertatea, 
este o practică Yoga, 
a Suferinţei, 
din care ne bem, 
în cănile de pustiu, 
porţia zilnică de Absurd, 
oferită în dar, 
de Iluziile Vieţii şi Morţii, 
pentru a ne astâmpăra, 
setea de Cunoaştere, 
a Cimitirelor de Cuvinte, 
pe care le rostim, 

atunci când ne traversează Destinul, 
Existenţa, 

pe spatele gârbovit al Timpului, 
ce-şi iroseşte, 

Eternităţile Clipelor Transcendentale, 
pe nimic. 

9) Imediat după ce a fost hărăzit 

Niciodată nu rămânem, 
cu nimic mai mult, 
din toată această zbatere, 
a propriei Existenţe, 
aflată mereu într-o continuă Agonie, 
cu propriul ei Sine, 
decât cu gustul amar al Neputinţei, 
de a fi noi înşine, 

cei clădiţi doar pentru Amintirile Viitorului, 
unde eram sortiţi, 

Eternităţii Clipei Transcendentale, 
care ne este irosită pe nimic, 
de Iluziile Vieţii şi Morţii, 
ce speră că doar astfel vor reuşi, 
să oprească, 

Străinul Subconştient, 
al Adevărului Absolut al Iubirii, 
să ne poată elibera, 

din strânsoarea Deşertăciunii acestei Lumi, 
al cărei Ciob Creator, 
se hrănea încă de atunci, 
cu Imaginea Conştiinţei Nemuririi noastre, 
imediat după ce a fost hărăzit, 
de către Marea Iluzie a Spargerii Totului Primordial. 

10) Clipele sunt seminţele Eternităţii 


Clipele, 

sunt seminţele Eternităţii, 
Transcendentalului, 
care sunt risipite, 
pe solul sterp, 

al Deşertăciunii acestei Lumi, 
de către Timpul inconştient, 
prostit de Iluziile Vieţii şi Morţii, 
ce speră că doar astfel, 
vor reuşi să aducă, 

Flacăra Nemuririi, 
aprinzând, 

în trupul lipsit de suflare veşnică, 
al Absurdului, 

Lumina Divină. 

11) îşi trag seva uscată a Suferinţei 


Regăsirea, 
a devenit, 
un transcendent, 
pe tărâmurile umbrite, 
de Iluziile Vieţii şi Morţii, 
o practică sinistră, 
a îmbălsămării Deşertăciunii, 
la tălpile reci şi indiferente, 
ale Icoanelor falselor Iubiri, 
agăţate, 

pe zidurile reci şi mucegăite, 
ale Zâmbetelor, 
inexpresive şi încremenite, 
din care Fântânile Sufletelor, 
îşi trag seva uscată a Suferinţei, 
ce adapă neîncetat, 

Agonia Non-Sensului Existenţial. 

12) Culegând resturile Zilelor 


Dacă crezi în gratii ele vor exista, 
pe maidanele secate, 

de Lacrimile Transcendentale ale Cuvintelor, 
pe care nu le vom înţelege niciodată, 
unde Clipele părăsite de propriile Eternităţi, 
vor încerca să se sinucidă, 
răstignite pe limbile mute, 
ale Ceasurilor indiferente, 
alungate de propriul Timp, 
la ghena de gunoi a Suferinţei, 
din care Iluziile Vieţii şi Morţii, 
îşi duc traiul, 
culegând resturile Zilelor, 
pe care le valorifică, 
pe tejgheaua soioasă a Destinului, 
pentru a fi reciclate, 
în Abatoarele Conştiinţelor noastre. 

13) Sub un singur acoperiş 


Malurile sunt făcute, 
pentru a împreuna, 
valurile Sufletelor, 
sub un singur acoperiş, 
al Disperării, 
clădit cu dibăcie, 
de Iluziile Vieţii şi Morţii, 
pentru a reuni în acelaşi loc, 
toate Cimitirele Cuvintelor Facerii, 
pe care le rostim, 

Non-Sensului Existenţei, 
ca să hrănească cu ele, 

Destinul, 

gurile înfometate ale Deşertăciunilor. 

14) A destupat izvorul acestei Lumi 


Iluziile Vieţii şi Morţii, 
au rupt, 

coala de hârtie mototolită, 
a Viselor Transcendentale, 
despre Fericire, 

pentru a ne împacheta Destinele, 

în colete a căror expeditor şi destinatar, 

sunt Absurdul şi Deşertăciunea, 

unei Conştiinţe, 

care nu a avut niciodată, 

bani de timbru poştal, 

să mulţumească, 

printr-o scrisoare adresată, 

Non-Sensului Existenţial, 
pentru Cuvintele Injurioase ale Facerii, 
din care am fost zămisliţi, 
de Ciobul Creator, 

Al Marii Iluzii a Spargerii Totului Primordial, 
ce a destupat izvorul, 
acestei Lumi. 

15) Podul Agoniei Visului Non-Sensului Existenţei 


Risipite printre Rugăciunile, 
întâmplărilor Neîntâmplătoare, 
ale Rădăcinilor amare, 
din care ne răsar, 

Zilele cuprinse de panica, 
propriilor Orizonturi aprinse, 
de Focul Disperării, 
unui Timp, 

care nu mai ştie încotro să o ia, 
după ce şi-a incendiat Trecerea, 
rămânând agăţat, 

de piciorul Podului Agoniei Visului, 
Non-Sensului Existenţei, 

Iluziilor Vieţii şi Morţii, 

care au fost tăiate, 

cu lipsă de discernământ, 

de Marea Iluzie a Spargerii Totului Primordial, 

din Energiile Marii Contemplări Universale, 

pentru a detennina nişte dimensiuni, 

pe care Ciobul Creator, 

provenit în urma acestora, 

nu ştie la ce să le folosească, 
în afară de Durerea, 

Deşertăciunea şi Absurdul, 
unei Lumi aflate în Haos, 
navigând în derivă, 

prin Oceanul Transcendental al Nemuririi, 
din care nu suntem lăsaţi să luăm, 
un singur strop de Apă a Vieţii, 
pentru a ne astâmpăra setea profundă, 
de noi înşine. 

16) Malaxoare de Viziuni 


Existenţa este un Sens ocolitor, 
al Absurdului, 
ale cărui ieşiri, 
către Transcendental, 
sunt strict interzise, 
în afară de cele care duc, 
spre Iluziile Vieţii şi Morţii, 
ale căror Malaxoare de Viziuni, 
ne aşteaptă, 
ca să ne contemple, 

Agonia Durerii, 

izvorâtă din adâncurile Disperării, 

care ne este întinsă, 

pe felia Deşertăciunilor, 

ce suntem obligaţi să le servim, 

asortate cu diverse Lacrimi de Cuvinte, 

după gustul, 

unei Creaţii greşite. 

17) Pe stâlpii infamiei 


Zâmbetele Icoanelor Amăgirii, 
de pe pereţii scorojiţi ai Credinţelor, 
au devenit esenţa, 
unui vocabular al Neputinţei, 
de a ne contacta Transcendentalul, 

Străinului Subconştient, 
al Adevărului Absolut, 
al Iubirii, 

atunci când ne privim, 

Eternităţile Clipelor tinereţii, 

răstignite, 

şi ucise, 

pe stâlpii infamiei unor Vremuri, 
ridicate în slăvi, 
de către Deşertăciunile, 

Iluziilor Vieţii şi Morţii, 
care ne dovedesc, 

Non-Sensul Existenţial, 
al Lumii create de Ciobul, 
desprins, 
din, 

Marea Iluzie a Spargerii Totului Primordial. 

18) Reîntâlnindu-ne 


Cadavrele Cimitirelor de Cuvinte, 

rostite de Iluziile Vieţii şi Morţii noastre, 

rugurilor de Simţiri pe care le-am aprins, 

Transcendentalului, 

undeva-cândva, 

când încă mai rătăceam, 

peste pustiurile, 

Singurătăţii Nemuririi, 
unde speram să ne aflăm, 

Regăsirea de Sine, 

Reîntâlnindu-ne, 
s-au transformat, 
în mormane de Rugăciuni, 
închinate unor Icoane, 
lipsite de Divinitatea, 

Străinului Subconştient, 
al Adevărului Absolut, 
al Iubirii, 

pe care l-am pierdut, 
încercând să ne aflăm, 
un Echilibru în Absurdul, 
cotidian. 

19) Odată cu noi 


Am gustat licoarea amară, 
a Iluziilor Vieţii şi Morţii, 
încă de dinainte de a ne naşte, 
când eram furaţi, 
din Eternitatea Clipei, 
a cărei Energie a fost tăiată, 
născând Timpul, 
de către Ciobul provenit, 
din Marea Iluzie a Spargerii Totului Primordial, 
pentru ca să ne reflectăm, 

Lumina Divină, 
a Iubirii, 

Străinului Subconştient, 
al Adevărului Absolut, 
în oceanul de întuneric, 
care înconjura Cuvântul Facerii, 
aducând lumină şi simţire, 
odată cu noi. 

20) Din jurnalul unei Amintiri 


Statui de Cuvinte, 
sculptate de norii plumburii, 
ai Gândurilor, 

plouă cu întrebări Transcendentale, 
lipsite de ancorele mari şi grele, 
ale Răspunsurilor, 
care să se agaţe, 
de stâncile Nehotârârilor, 
ascunse, 

sub valurile unor Zâmbete, 
adânci şi împietrite, 
prin care abia se mai iveşte, 
câte o venă, 

ce răzbate din Realitatea ruptă, 
din jurnalul unei Amintiri, 
ce lasă să se înţeleagă, 
scurgerea Zilei, 
în sângele dureros, 
al Răsăritului unei Singurătăţi. 


28 



SORIN CERIN 
- TRANSCENDENTAL- 

-poeme filosofice- 


21) Sângele Răsăriturilor din Suferinţe 


Ne regăsim adesea, 
fără să ştim de ce, 

în Ochii de Cer ai Transcendentalului 
ai Lacului de Simţire, 
în care înoată, 

pentru respiraţia Conştiinţei noastre, 
Străinul Subconştient, 
al Adevărului Absolut, 
al Iubirii, 

unde ne reflectăm, 

Amintirile Viitorului, 

înlocuite de către Iluziile Vieţii şi Morţii, 

cu Absurdul Cimitirelor de Cuvinte, 

prin venele cărora ne scurgem, 

Non-Sensul Existenţial, 

fără să ştim vreodată, 

ce am devenit, 

doar că suntem, 

Sângele Răsăriturilor din Suferinţe, 
care clădesc odată cu noi, 

Lumea Deşertăciunii. 


29 



SORIN CERIN 
- TRANSCENDENTAL- 

-poeme filosofice- 


22) Când doresc să zbor peste Nesfârşirea Iubirii 


Eşti atât de aproape, 

Respiraţie a Eternităţii Clipei Transcendentale, 

încât îţi simt fierbinţeala Simţămintelor, 

în Visul ale cărui aripi, 

le deschid de fiecare dată, 

când doresc să zbor, 

peste Nesfârşirea Iubirii, 

Străinului Subconştient, 
al Adevărului Absolut, 
din Inima căruia, 
aş vrea să-ţi dăruiesc, 
trandafirii Cuvintelor, 
ai căror ţepi îmi amintesc, 
că au fost culeşi, 
de Iluziile Vieţii şi Morţii, 
la porţile cărora cerşea Destinul, 
o Moarte pentru noi, 
care să hrănească, 

Vanitatea unui Dumnezeu, 
al Singurătăţii Nemuririi. 

23) Cei care suntem cu totul altceva acum 

întotdeauna am fost o strună, 

a Transcendentalului, 

pe care să cânte Iubirea, 

până când să-i tremure Lacrimile Cuvintelor, 

pe Sângele Orizonturilor, 

din ce în ce mai singure, 

fără de noi, 

cei care suntem, 

cu totul altceva acum, 

faţă de cei de dinainte, 

când aparţineam, 

Eternităţii Clipei, 
din Amintirile Viitorului, 
care vibrează a Nesfârşire, 
în Ochii de Cer, 
ai Străinului Subconştient, 
al Adevărului Absolut, 
din care vroia, 
undeva-cândva, 
întreaga Nemurire, 
să-şi tragă seva Fericirii, 
de n-ar fi fost, 

Angoasele, Absurdul şi Deşertăciunea, 
Greşelilor Creaţiei, 
din Păcatele Originare. 

24) Pacea adâncă şi profundă 


Rădăcinile Cerului de Speranţe, 
au înmugurit, 

pe ramurile din primăvara Gândurilor, 
când fierbinţeala din Sângele Cuvintelor, 
a început să se scurgă şi prin Zodia, 
Viselor Transcendentalului nostru, 
de a fi alături de Străinul Subconştient, 
al Adevărului Absolut, 
care ne-a regăsit 
Eternitatea, 

în Pacea adâncă şi profundă, 
dintre noi înşine, 
şi aripile Viselor, 
care ne aşteaptă să zburăm, 
dincolo de Iluziile Vieţii şi Morţii noastre, 
pe care adesea o aşteptăm, 
ca o eliberare. 

25) Asemeni unei fiare 


Oricât am încercat, 
să-mi scormonesc Ţărâna întrupării, 
dorind să-i aflu secretele Suferinţelor, 
prin Transcendental, 
am ajuns să mă împotmolesc, 
de fiecare dată, 
prin mocirla din Genele, 
aflate în Sângele Cuvintelor, 
unor conversaţii banale, 
dintre ploile de Orgolii, 
din Ierarhiile unor Divinităţi, 
ale Iluziilor Vieţii şi Morţii, 
care ne zâmbesc fals, 
din Icoanele făcătoare de minuni, 
ale Greşelilor Creaţiei, 
şi Angoasele Non-Sensului Existenţial, 
care vrea partea lui de înţeles, 
asemeni unei fiare, 
care-şi apără teritoriul, 

Absurdului acestei Lumi. 

26) Mai multe 


Aş vrea să ştiu mai multe, 
despre Umbrele Transcendentalului, 
care ne apasă Inimile de Cer, 
ale Orizonturilor pierdute în Gândurile, 
fără răspuns, 
ale Singurătăţii, 

ce-aşteaptă să ne cuprindă Nesfârşirea, 
din care să ne împletim, 
raze de Lumină Divină, 
pe care să le legăm, 
de Sufletul Cuvântului Iubire, 
alături de care să zburăm, 
dincolo de noi înşine, 
până în Amintirile Viitorului, 
unde să ne regăsim, 

Eternitatea Clipei, 
a cărei Lacrimi de Infinit, 
pare a ne aştepta, 
pe fruntea Fericirii. 

27) Pacea este un Echilibru al Insuficienţelor 


Pacea, 

este un Echilibru al Insuficienţelor, 
Transcendentalului, 
din care fiecare, 
are impresia că a primit, 
partea cea mai cărnoasă, 
din pulpa Iluziilor Vieţii şi Morţii, 
care se serveşte, 

la masa de taină a Deşertăciunii, 
unei Lumi care nu ne aparţine, 
reflectată astfel, 
de un Ciob desprins, 

din Marea Iluzie a Spargerii Totului Primordial. 

28) O abordare diferită a Esenţei Reflectării 


Ne-am desprins, 
de malul abrupt, 
al Libertăţii de Sine, 
încercând să ne depărtăm, 
de Iluziile Morţii, 
prin Spaţiu, 

crezând că vom câştiga, 

Transcendentalul Nemuririi, 
urcând prin Iluziile Vieţii, 
prin Timp, 
pe celălalt mal, 
fără să ştim, 

că ambele maluri ale Iluziilor, 
nu sunt nimic altceva, 
decât o abordare diferită, 
a Esenţei Reflectării, 

Energiilor Marii Contemplări Universale, 
care ne apar în Conştiinţa noastră, 
ca fiind Spaţiu şi Timp, 
prin intermediul Ciobului provenit, 
din Marea Iluzie a Spargerii Totului Primordial. 

29) îndepărtându-ne şi mai mult 


Cu cât ne dorim, 
să devenim mai liberi, 
de propriul Sine, 
cu atât ne adâncim şi mai mult, 
în mocirla întrupării, 
care ne îndepărtează de Transcendental, 
şi ne ţine încătuşaţi, 
în Iluziile Vieţii şi Morţii, 
îndepărtându-ne şi mai mult, 
de la posibilitatea de a comunica, 
cu Străinul Subconştient, 
al Adevărului Absolut, 
al Iubirii. 

30) Prin filtrul Iluziilor Vieţii şi Morţii 


Iubirea reflectată, 
în Conştiinţele noastre, 
de Ciobul desprins, 

din Marea Iluzie a Spargerii Totului Primordial, 
este cu totul diferită, 
faţă de cea a Străinului Subconştient, 
al Adevărului Absolut, 
fiindcă prima, 
ne parvine, 

prin filtrul Iluziilor Vieţii şi Morţii, 

iar cea din urmă, 

prin Transcendentalul, 

din Amintirile Viitorului, 

din care am fost răpiţi, 

şi care ne sunt, 

îngropate adânc, 

în propriul nostru Sine. 

31) încearcă să unească Divergenţele 


Realitatea este o Dilemă, 
a Transcendentalului, 
care încearcă să unească, 

Divergenţele, 

dintre Amintirile Viitorului, 

ascunse în sufletul Străinului Subconştient, 

al Adevărului Absolut, 

al Iubirii, 

şi Simţurile întrupării noastre, 

în ţărâna rece şi inertă, 

a Iluziilor Vieţii şi Morţii, 

provenite din Ciobul desprins, 

din Marea Iluzie a Spargerii Totului Primordial. 

32) Vedem doar chipul altor persoane 


Pierduţi prin Lacrimile Cuvintelor, 
vrem să ne spălăm cu ele, 

Transcendentalul, 
în mod inconştient, 
praful depus, 

pe pleoapele Amintirilor noastre din Viitor, 
încercând adeseori, 
să fim noi înşine, 
atunci când reuşim să ne privim, 
în Oglinda Suferinţei, 
vedem doar chipul altor persoane, 
şi niciodată pe al nostru, 
cu toate că suntem noi, 
atunci când obosiţi şi frământaţi, 
de grijile Zilelor, 
care se prostituează, 
sub ferestrele Sufletelor noastre, 
avem curajul, 

de a încerca să aflăm cine suntem, 
în ciuda protestelor Iluziilor Vieţii şi Morţii. 

33) Pentru a rămâne în Steaua Nemuririi noastre 


Atunci când mi-am întâlnit, 

Străinul Subconştient, 
al Adevărului Absolut, 
al Iubirii, 
care m-a urmat, 

încă din Amintirile propriului Viitor, 
am înţeles, 
că din acel moment, 
toate aripile Libertăţii de Sine, 
mi se vor deschide, 
Transcendentalului, 
că mă voi desprinde, 
odată pentru totdeauna, 
de Iluziile Vieţii şi Morţii, 
iar întregul Univers, 
prin care voi zbura, 
va fi al propriei Regăsiri, 
faţă de mine însămi, 
iar oriunde voi privi, 

nimic nu-mi va mai rămâne Străin, 
chiar dacă Ochii de Cer, 
ai Lacrimilor de Cuvinte, 
vor rămâne undeva-cândva, 
pierduţi sub pleoapele, 
unui Spaţiu, 

de care ne vom îndepărta mereu, 
pentru a rămâne, 
în Steaua Nemuririi noastre. 

34) Pe una dintre aceste Eternităţi 


Atunci când Dumnezeul Sentimentelor, 
a început să ne numere, 
petalele Gândurilor, 
s-a pornit să ningă, 
cu mugurii înfloriţi, 
de Primăverile Viselor, 
peste Eternităţile Clipelor, 
prin care ne treceau, 

Privirile Sufletelor, 
încercând să cuprindă, 
în braţele Iubirii, 
pe una dintre aceste Eternităţi, 
fără să creadă, 
că Iluziile Vieţii şi Morţii, 
ni le vor răpi pe toate, 
nelăsându-ne nici măcar, 

Lacrima unui Cuvânt, 
în care să ne spălăm Fericirea, 
tot mai prăfuită, 

de Ridurile din ce în ce mai adânci, 
ale Timpului, 
care ne-a pus în vedere, 
să-i părăsim Zilele, 

ce-abia se mai puteau ţine pe picioare, 
de îndurerate ce erau, 
atunci când ne-au pierdut. 

35) Mai departe decât ne este permis 


Şansa este o disciplină, 
a Hazardului controlat, 
de Iluziile Vieţii şi Morţii, 
din care ni se extrag, 
dinţii Libertăţii de Sine, 
în aşa fel încât, 
să ne doară cât mai adânc, 
până în străfundurile, 

Străinului Subconştient, 
al Adevărului Absolut, 
al Iubirii, 

dacă vom încerca vreodată, 
să mergem mai departe, 
decât ne este permis, 
pe strada Deşertăciunii, 
Non-Sensului acestei Existenţe. 

36) Nu a putut fi cucerit 


Transcendentalul, 
nu a putut fi cucerit, 
de Iluziile Vieţii şi Morţii, 
rămânând un tărâm, 
pe care şi acum, 
se dau mari bătălii, 
între acestea, 
şi Străinul Subconştient, 
al Adevărului Absolut al Iubirii, 
fiindcă au mai rămas necucerite, 
atât de multe Cetăţi de Vise, 
ale Amintirlor noastre din Viitor, 
încât şi azi se mai aude, 
freamătul razelor Luminii Divine, 
cum ne rostesc, 
prin Eternităţile Cuvintelor, 
mesaje de Pace şi Echilibru, 
care ne aşteaptă, 
să redevenim noi înşine, 
atunci când vom fi eliberaţi, 
de adevărata Moarte. 

37) Din care ne bem însetaţi Suferinţa 


Străini de propriile Destine, 
orfane de Transcendental, 
ne căutăm Pacea, 
în Spaţiile istovite, 
de cât Timp, 
au dus pe spinările, 

Disperărilor noastre, 
trecute de mult, 
de prima tinereţe, 
a Iluziilor Vieţii şi Morţii, 
din care ne bem însetaţi, 
Suferinţa, 

ducând cănile de pustiu, 

la buzele îngheţate ale Cuvintelor, 

răguşite, 

de atât de mult Dor, 

faţă de Amintirile Viitorului, 

în care ne aşteaptă tăcut, 

Străinul Subconştient, 
al Adevărului Absolut, 
al Iubirii. 

38) Şi se simte atât de Singur 


Rădăcinile Compromisurilor, 

faţă de Transcendental, 

cuprind Cerurile Inimilor plumbuite, 

care ning grele şi abătute, 

peste Orizonturile însângerate ale Genelor, 

din care ne privesc strămoşii Durerilor, 

unei Lumi atât de străină faţă de noi, 

încât am ajuns să-l considerăm Străin, 

pe propriul Subconştient, 

al Adevărului Absolut, 

al Iubirii, 

care este şi ne va rămâne mereu, 
esenţa Sufletului care ne-a fost răpit, 
pentru a se identifica cu Imaginea lui, 
un Ciob desprins, 

din Marea Iluzie a Spargerii Totului Primordial, 
care se crede Dumnezeu, 
şi se simte atât de Singur. 

39) Dând Vina Non-Sensului Existenţei pe noi 


Oricât de mult mi-aş dori, 

să pot merge pe Apa Mântuirii, 

de Transcendental, 

nu voi reuşi niciodată, 

fiindcă nu sunt Creatorul, 

încărcat cu Greşelile Creaţiei, 

ce poartă pe frunţile gârbovite de Amăgiri, 

Păcatele Originare, 

pe care să le aşeze la gâturile Sufletelor noastre, 
care nu au nici o altă Vină, 
decât că s-au născut, 
într-o Lume, 
care nu le aparţine, 

şi în care n-ar fi trebuit să existe Păcate, 
sau Greşeli, 

şi prin care Ciobul pretins Dumnezeu, 
desprins, 

din Marea Iluzie a Spargerii Totului Primordial, 
încearcă să-şi spele propriile lui Păcate şi Greşeli, 
ale Creaţiei, 
dând Vina, 

Non-Sensului Existenţei, 
pe noi. 

40) într-o îmbrăţişare a Nemuririi 


Şinele Libertăţii în această Lume, 
este încătuşarea, 

Transcendentalului, 
faţă de care te poţi simţi, 
la fel de liber, 
precum Ochii de Cer, 

care se regăsesc în Nesfârşirea Orizonturilor, 
doar atunci, 

când sunt cuprinse de acestea, 
într-o îmbrăţişare a Nemuririi, 
răzbătând împreună, 
prin Spaţiile care şi-au pierdut Timpii, 
la răscrucile unor Destine, 
ce n-au mai acceptat, 
să ne răstignească, 

Eternităţile Clipelor, 
pe Inimile reci şi indiferente, 
ale Non-Sensurilor Existenţiale. 

41) Despre care ne povesteşte 


Frunzele Gândurilor Transcendentale, 
au început să cadă din Copacul Cunoaşterii, 
lăsându-1 mai gol decât era, 
înainte de a fi împodobit, 
cu Păcatele Originare, 
ale unui Dumnezeu, 
care-şi greşise intr-atât Creaţia, 
încât s-a văzut, 

atât de Singur alături de aceasta, 
şi a trebuit să dea Vina pe altcineva, 
motiv pentru care am fost răpiţi, 
din braţele Nemuririi, 
despre care ne povesteşte, 

Străinul Subconştient, 
al Adevărului Absolut, 
al Iubirii, 

prin Amintirile sale despre Viitor. 

42) Peste feţele Presimţirilor 


Rătăciţi printre Lacrimile Cuvintelor, 
care ni se preling pe măştile puse cu forţa, 
de Iluziile Vieţii şi Morţii, 
peste feţele Presimţirilor, 
ale căror Sentimente, 
au început să ni se descompună, 
în ţărâna întrupării Zilelor, 
cărora nu ne-a mai rămas nimic de spus, 
atunci când am aflat, 
cât de grei pot fi Paşii, 

Singurătăţii, 
care ne calcă, 

cu Inimile de Piatră amară, 
primite în dar de la Deşertăciune, 
Fericirea. 


52 



SORIN CERIN 
- TRANSCENDENTAL- 

-poeme filosofice- 


43) Ultima pâlpâire de Lumină Divină 


Printre atâtea gări de Cuvinte, 
încă mai rătăcim, 
fără să ne putem opri, 
cu trenul Clipelor noastre obosite, 
de atâta drum, 
de stele prăfuite, 

pe frunţile Transcendentale ale Viselor, 

ce-abia ne mai pot distinge, 

din Amintirile Viitorului, 

spre care vrem să ne îndreptăm, 

ultima pâlpâire, 

de Lumină Divină, 

ce pare că ne-a mai rămas, 

din Zorii Cuvintelor, 

Iubirii noastre, 
pe care ni le adresam, 
sub Cerul Nemuririi. 


53 



SORIN CERIN 
- TRANSCENDENTAL- 

-poeme filosofice- 


44) Aripile de piatră ale Eternităţii 


Strunele Zidurilor de Speranţe, 
vibrează greu şi apăsat, 
peste Privirile Nesfârşirii, 

Străinului Subconştient, 
al Adevărului Absolut, 
care ne orbesc, 

Ochii de Cer Transcendentali ai Viselor, 
din care am fi vrut, 
să ne sculptăm, 

Aripile de piatră ale Eternităţii, 

care să nu ruginească niciodată, 

sub Lacrimile Cuvintelor, 

care vor rămâne, 

oricum, 

însingurate, 

după noi, 

atunci când ne vom lua zborul, 
spre Nesfârşirea, 

din Amintirile Viitorului Iubirii noastre. 

45) Ca să avem parte de cât mai multă Deşertăciune 


Niciodată nu vom şti, 
unde ne îndreptăm Paşii Viselor, 
pe tărâmul care ne-a întrupat Iubirea, 
în noroiul Iluziilor Vieţii şi Morţii, 
pe care ni-1 modelează, 

Predestinarea Singurătăţii, 
după chipul şi asemănarea, 

Durerii unui Dumnezeu, 
desprins atât de dureros, 
din Marea Iluzie a Spargerii Totului Primordial, 
încât atunci când s-a văzut, 
un simplu Ciob, 
în care se reflectă, 

Energiile Marii Contemplări Universale, 
le-a transformat pe acestea, 
numai pentru noi, 
în Spaţii şi Timpi, 
ca să avem parte, 
de cât mai multă Deşertăciune, 
şi Non-Sens Existenţial, 
în această Lume, 
care oricum, 

nu este şi nu va fi a noastră, 
niciodată. 

46) Să conversăm cu ploile de plumb 


Ne ascundem, 
sub Umbrelele Viselor, 
crezând în Iluzia Transcendentalului, 
şi nicidecum în Şinele său, 
de unde încercăm, 
să conversăm, 
cu ploile de plumb, 
ale Iluziilor Vieţii şi Morţii, 
care ne udă până la piele, 

Speranţele, 

cu greutatea Dezamăgirilor, 
ce vor să ne spele, 

Amintirile din Viitor, 
în care mai pâlpâie, 
câte o rază de Lumină Divină, 
ce-ar putea să ne elibereze, 
din închisoarea întrupării, 

Sufletelor, 
în care ne-a închis, 

Marea Iluzie a Spargerii Totului Primordial. 

47) Se sprijină pe Limite 


Existenţa este înainte de toate, 
Cunoaştere, 
şi mai apoi, 

Logică a Falsului Adevărat, 
ale cărei Urme, 
se spijină numai pe Limite, 
fără de care, 

Nesfârşitul, 

ar deveni un umil vagabond, 
care n-ar şti încotro să o apuce, 
pe tărâmul fără scrupule, 
al Iluziilor Vieţii şi Morţii, 
în capcanele căruia ne-au picat, 
Eternităţile Clipelor noastre. 

48) Care devin Divinitate 


Niciodată nu vom găsi, 
dincolo de Conştiinţă, 

Minciuna, 

primind de fiecare dată, 
câştig de cauză, 

în detrimentul Adevărului Absolut, 

al Străinului Subconştient, 

fiind aşezată, 

plină de emfază, 

pe Balanţa Dreptăţii, 

care se înclină, 

spre Absurd, 

ajutată de Greutăţile, 

Iluziilor Vieţii şi Morţii, 
transformate fără greş, 
în Necesităţile unei Lumi, 
care vor deveni la rândul lor, 
Divinităţi proslăvite, 
prin icoanele părăsite, 
ale Compromisurilor, 
cu noi înşine. 


58 



SORIN CERIN 
- TRANSCENDENTAL- 

-poeme filosofice- 


49) A cărei unice Sensuri 


Comunicarea, 

este arta de a alunga Transcendentalul, 
şi a săpa, 

cât mai multe morminte de Vise, 
prin Cimitirele de Cuvinte, 
pe care ni le adresăm zilnic, 
prin Catedralele de Păreri ruinate, 
la care ni se roagă, 

Angoasele existenţiale, 
ale unei Lumi în derivă, 
a cărei unice Sensuri, 
sunt Iluziile Vieţii şi Morţii, 
în care ne întrupăm. 

Deşertăciunea. 

50) Sub care ni se bronzează 


Cât de adânci, 
trebuie să fi fost, 

Urmele Umilinţei, 
de a ne lua, 

libertatea Transcendentalului, 
pentru a fi întrupaţi într-o mocirlă, 
precum Lumea de faţă, 
încât Străinul Subconştient, 
al Adevărului Absolut, 
al Iubirii, 
a decis să-şi arate, 
atât de rar faţa, 
către Soarele acestui Orizont, 
al Conştiinţelor noastre, 
sub care ni se bronzează, 

Absurdul Societăţii de Consum, 
al Non-Sensurilor, 
propriilor Existenţe? 

51) Decât putem noi duce 


Pretindem că înţelegem, 

Existenţa Transcendentalului, 
fără să ştim, 

cât de adânc ne-au îngropat, 
Iluziile Vieţii şi Morţii, 
în praful Absurdului unei Lumi, 
care ne oferă de fiecare dată, 
mai mulţi străbuni de Gene umilite, 
pline de boli şi demenţe timpurii, 
decât putem noi duce, 
în Sângele descompus şi denaturat, 
al Timpului, 

ruinat de numărul mare de Clipe, 
irosite fără rost, 
pe care le bem, 
în cănile de pustiu, 
ale unei Deşertăciuni, 
înaintate la rang de Divinitate, 
de către Non-Sensul Existenţei. 

52) Nu vor reuşi să zboare vreodată 


între Dreptate şi Adevăr, 
există o prăpastie, 
a Transcendentalului, 
peste care nici aripile, 
pline de vigoare ale înţelepciunii, 
nu vor reuşi să zboare vreodată, 
fără să cadă rănite, 

de Furtunile Non-Sensurilor Existenţiale, 
care bântuie, 

hăurile adânci, reci şi perfide, 
ale Iluziilor Vieţii şi Morţii, 
care atrag ca un magnet, 
întregul Infern al Lumii, 
din fiecare dintre noi, 
care-şi doreşte un Paradis, 
numai al lui. 

53) Nici o instanţă a Zilelor 


Reptile reci şi indiferente de Cuvinte, 
abia aşteaptă razele Regretelor din noi, 
să ne otrăvească, 

cu Distanţele Transcendentalului, 
ce ne despart de Străinul Subconştient, 
al Adevărului Absolut, 
al Iubirii, 

ştiind că vom încerca să-l întrebăm, 
de fiecare dată, 

când Singurătatea ne va apăsa, 
cu norii ei de plumb, 
zidit în Sângele Ochilor de Cer, 
care şi-au pierdut Privirile, 
printre Lacrimile Ploilor de Vise, 
care ni se preling, 
lovite de fulgerele de Remuşcări, 
răsărite din Greşelile, 
pe care nici o instanţă a Zilelor, 
nu vrea să le ierte. 

54) Iubindu-ne 


Părăsiţi, 

de veşmintele Adevărului Absolut, 
al Transcendentalului, 
în care ne-am acoperit, 

Nemurirea, 

am plecat pe drumul Suspinelor, 
purtaţi de Iluziile Vieţii şi Morţii, 
către Cimitirele lor de Cuvinte ale Facerii, 
din care trebuia să ne întrupăm o Iubire, 
ridicată de Moartea din noi, 
la rang de Divinitate, 
ca fiind tot ce credeam, 
că ne-a mai rămas, 
până când am auzit, 

primele şoapte ale Străinul Subconştient, 
care ne-a purtat Visele, 
către Amintirile Viitorului, 

Nemuririi noastre, 
unde eram Stelele Luminii Divine, 
din razele cărora ne împleteam, 
ghirlandele de Cuvinte ale Eternităţii, 
Iubindu-ne. 

55) Care ne-a născut Eternitatea 


Oricât de departe în mine, 

te-ai pierde, 

printre Zilele răstignite, 

pe ochii de Cer înlăcrimaţi ai Singurătăţii, 

Iubire, 

voi încerca să te regăsesc, 
de-ar fi să scormonesc, 
toate Cimitirele de Cuvinte, 
unde te-ar fi putut îngropa, 

Iluziile Vieţii şi Morţii, 

fără ştirea Străinului Subconştient, 

al Adevărului Absolut, 

din Inima Transcendentală a Nemuririi, 

care bate şi azi, 

după tine, 

plină de fierbinţeala începutului, 
când te-am văzut pentru prima dată, 
sorbind Privirea Nesfârşirii, 
de pe aripile Luminii Divine, 
care ne-a născut, 

Eternitatea. 

56) în braţele largi şi pline de lanţuri 


Oricât am crede că respirăm, 

Adevărul întrupat în Absolut, 
al Transcendentalului, 
vom naviga forţaţi, 
de Ciobul tăios şi răzbunător, 
care se crede Dumnezeu, 
provenit în Gândurile noastre, 
din Marea Iluzie a Spargerii Totului Primordial, 
doar prin Iluziile Vieţii şi Morţii, 
unde vom inhala, 
doar Zidurile Depărtărilor, 
rătăcite prin noi înşine, 
care vor ajunge de fiecare dată, 
în braţele largi şi pline de lanţuri, 
ale Non-Sensurilor Existenţei, 
care le va lega, 
de stâlpul infamiei, 

alături de tot ceea ce este pur şi nealterat, 
de Cunoaştere. 

57) Au fost schimbate şi denaturate 


Cuvintele ar fi trebuit, 

să fie înţelesuri Transcendentale, 

date cu dedicaţie, 

Iubirii, 

de către Marea Contemplare Universală, 
Străinului Subconştient, 
al Adevărului Absolut, 
ale căror Adrese şi Sensuri, 
au fost schimbate şi denaturate, 
de Iluziile Vieţii şi Morţii, 
dirijându-le către întunericul distructiv, 
al Suferinţei, 
în care ne-am întrupat, 

Visele rătăcite şi răstălmăcite, 
de Non-Sensurile Existenţei, 
ale Deşertăciunii, 
din noi înşine. 

58) Frunzele Promisiunilor ruginite 


Zodiile Viselor Transcendentale, 
ne-au îngheţat, 

pe banca părăsită a parcului de Gânduri, 
care zac pustii, 

alături de frunzele Promisiunilor ruginite, 
care foşnesc, 

pe măturile indiferente ale Cuvintelor, 
din care credeam, 
undeva-cândva, 

că ne-am construit un palat de cleştar, 
pe care să-l dăruim, 

Eternităţii Clipei, 

care va rămâne mereu la ferestrele lui, 
de unde să zâmbească, 

Nesfârşirii, 

Iubirii, 

Străinului nostru Subconştient, 
la masa de taină a căruia, 
să ne aşezăm împreună, 
pentru totdeauna. 

59) Nu ruginesc, nu se murdăresc şi nici nu devin palide 


Adrese uitate de Zâmbete, 
zac rupte pe străzile Regretelor, 
pe zidurile cărora mai scriu şi acum, 
cu litere tremurânde, 

Lacrimile Transcendentale ale Purităţii, 
care au fost ucise, 
de Absurdul Societăţii de Consum, 
în care ne reciclăm Sentimentele, 
cu Priviri murdare şi palide, 
fiindcă sunt mult mai ieftine, 
fiind spălate pe orice tarabă, 
de Amăgiri, 

la preţul redus al câtorva Patimi, 
iar dacă sunt mai multe, 
pot costa chiar şi câteva Orgolii, 
dar tot nu valorează mai nimic, 
faţă de cele ale unei adevărate Iubiri, 
care nu ruginesc, 

nu se murdăresc şi nici nu devin palide, 
niciodată. 

60) Pustiul Cuvintelor 


Te aştept Dorinţă, 
a Ochilor de Cer, 
în care să-mi prind, 

întregul zbor al Viselor Transcendentale, 
pe aripile de senin ale Nesfârşitului, 
pentru a fi dus, 

în Depărtările Străinului Subconştient, 
al Adevărului Absolut, 
al Iubirii, 

unde n-au ajuns vreodată, 

Iluziile Vieţii şi Morţii, 
iar Existenţa este un trandafir, 
al cărui petale, 
nu vor fi smulse niciodată, 
de furtunile toamnelor, 
din Inimile, 

care bat de-a lungul şi de-a latul, 

Pustiul Cuvintelor, 

din care ne-am clădit atât de adesea, 

Fericirea, 

dărâmată la fiecare cutremur, 

al Zâmbetelor îngheţate, 

de Apusurile reci şi însingurate, 

ale Trăirilor, 

neaşteptate de Nimeni, 

vreodată, 

în noi înşine. 

61) Ceaţa lipsită de Sens a Ridicolului 


Realitatea, 
este coala ruptă, 

din imaginea întrupării unei Iluzii, 
care nu a mai fost lipită, 
la Calendarul Deşertăciunilor, 
devenind un carusel fals, 
care învârte pe degetele Compromisurilor, 
Adevărul şi Minciuna, 

Zidurilor de Cuvinte, 
care ne ascund în spatele lor, 

Ceaţa lipsită de Sens, 
a Ridicolului, 

Iluziilor Vieţii şi Morţii. 

62) La Maternităţile Viselor Deşarte 


Zidarii Orgoliilor, 
construiesc de zor, 

Semne de întrebare, 
îndeajuns de umile, 
pentru orice locatar, 
al vreunui veşmânt de Cuvânt, 
mai rupt sau mai decolorat, 
care să fie purtat, 
la Sărbătorile zilnice, 
ale Iluziilor Vieţii şi Morţii, 
care preamăresc, 

Genele murdare ale Destinelor, 
ce scot strămoşii Suferinţelor în Lume, 
la Maternităţile Viselor Deşarte, 
ale Non-Sensurilor Existenţei. 

63) Carne Transcendentală de Clipe 


S-au stricat toate balanţele, 

Orgoliilor acestei Existenţe, 
ce-au fost nevoite să cântărească, 
Dreptatea Iluziilor Vieţii şi Morţii, 
pe maidanul 
Deşertăciunilor, 
ce consumă, 

doar Carne Transcendentală de Clipe, 
asezonată cu garnitură, 
de Non-Sens Existenţial, 
spre a fi servită cu tacâmurile, 
Păcatelor Originare, 
de culoarea cenuşie a plumbului, 
din proiectilele însângerate ale Norilor, 
grei şi apăsători, 
ce ning cu Spini, 
peste Inimile bolnave, 
ale Compromisurilor. 

64) în zările reci ale Absurdului 


S-au ofilit Minunile Lumii, 
pe Icoanele, 

Lacrimilor Transcendentale de Cuvinte, 
ale Amintirii tale, 
care se preling, 
peste pustiurile Zilei, 
înflorindu-i Depărtările Singurătăţii, 
din care Iluziile Vieţii şi Morţii, 
clădesc castele de nisip, 

Clipelor istovite, 

ce-şi caută un acoperiş, 

peste noaptea Decepţiilor unui Timp, 

care nu a înţeles niciodată, 

adevărata lui menire, 

pe aceste meleaguri, 

ale Sufletelor descompuse, 

în zările reci ale Absurdului. 

65) Care zace ascuns 


Erau atât de multe Umbre, 
încât întreaga Lume Transcendentală, 
a Privirii tale, 
s-a pierdut, 

în întunericul lipsit de Scrupule, 
al Sângelui unui Orizont trist şi apăsător, 
din care vampirii Gândurilor, 
de pe buzele reci şi indiferente, 
ale Cuvintelor, 
ne sug Amintirile Viitorului, 
primit în dar de la Străinul Subconştient, 
al Adevărulului Absolut, 
care zace ascuns, 
în adâncurile Iubirii, 
neştiute ale fiecăruia, 
dintre noi. 

66) Dând frâu liber Emoţiilor unei Iubiri 


Dansează-mă Iubire, 

până când mi se vor rupe tălpile Destinului, 

şi voi reuşi să evadez, 

în braţele tale, 

dincolo de orice oprelişti, 

ale Iluziilor Vieţii şi Morţii, 

din care Privirile şi-au croit un paravan, 

pe care-1 voi rupe, 

dând frâu liber, 

Emoţiilor unei Iubiri, 
ce nu pot fi stăpânite, 
niciodată, 

atunci când i se aprind, 

Felinarele Transcendentale ale Viselor, 
la porţile Sentimentelor, 
în care se descarcă întreaga Energie, 
a Timpilor şi Spaţiilor, 
primite de la Marea Contemplare Universală, 
care încă mai crede, 
în Amintirile Viitorului nostru. 


77 



SORIN CERIN 
- TRANSCENDENTAL- 

-poeme filosofice- 


67) Căruia i le-am făcut cadou 


Ţi-am spus Fericire, 

să-ţi ştergi de fiecare dată Ochii de Cer, 

ai Orizonturilor pierdute după cortina întunericului, 

din Inimile răstignite pe Zidurile Timpului, 

care şi-a ucis, 

Eternităţile Transcendentale ale Clipelor, 
în care ne-am fi putut refugia, 

Străinul Subconştient, 
al Adevărului Absolut, 
al Iubirii, 

din calea Iluziilor Vieţii şi Morţii, 
care s-au jurat, 

că vor distruge totul în drumul lor, 
presărat cu coroanele funerare, 
ale Cimitirelor de Cuvinte, 
pe care am fost obligaţi, 
să ni le adresăm, 
propriului Destin, 
căruia i le-am făcut cadou, 
în cele din urmă. 

68) Promisiunile Zilei 


Am căutat mereu, 
coloana vertebrală, 
a Cuvintelor Transcendentale, 
din valurile Privirii tale, 
care mi se spărgeau de ţărmurile Inimii, 
ce-abia mai reuşea să nu se surpe, 
în abisul unor Sentimente, 
de unde nu ar mai fi reuşit, 
să mai iasă niciodată, 
la suprafaţa Adevărului Absolut, 
al Străinului Subconştient, 
care mă ţinea pe linia de plutire, 
a Uitării, 

determinându-mă să renunţ, 
la Iluziile Vieţii şi Morţii, 
din spatele cărora îmi Zâmbeai, 
fără să ştii că toate Promisiunile Zilei, 
se vor stinge, 

odată cu trupul Lumânării, 
al cărei Destin, 

devenise peste noapte al nostru. 

69) Acel gust amar inconfundabil 


Clipe înrămate de Priviri, 
în Icoanele unor Zâmbete, 
pe buzele cărora era atât de fierbinte, 
încât luaseră Foc Sacru, 

până şi Lacrimile Transcendentale ale Cuvintelor, 

care se prelingeau, 

pe pânza colorată, 

a Destinului, 

din sudoarea căruia, 

nu am putut înţelege nimic altceva, 

decât Urmele de Paşi, 

ale Iluziilor Vieţii şi Morţii, 

ce au înremenit întreaga Privire, 

a Iubirii, 

transformând-o, 

într-o natură moartă, 

a Condiţiei umane, 

din care am fost invitaţi, 

fiecare dintre noi, 

să servim câte o felie de Suferinţă, 

gătită după cartea de bucate a Deşertăciunii, 

cu acel gust amar inconfundabil, 

al Neputinţei de a fi vreodată, 

noi cei din Amintirile Viitorului. 

70) Nu se măsoară 


Creatorul, 

descins din Marea Iluzie, 
a Spargerii Totului Primordial, 
este un croitor ratat, 
care atunci când a trebuit, 
să ia măsura Lumii Privirilor noastre, 
a apelat la Iluziile Vieţii şi Morţii, 
care i-ar fi spus, 
că distanţa transcendentală, 
dintre două suflete, 
nu se măsoară în Iubire, 
ci în Ură, 
şi astfel, 

Străinul Subconştient al Adevărului Absolut, 
a fost alungat din Ochii de Cer ai Fericirii, 
fiindcă a făcut opinie separată. 

71) Transcendental 


Străinul Subconştient, 
al Adevărului Absolut, 
al Iubirii, 

este Transcendental, 
fiind o punte dintre noi, 
şi Marea Contemplare Universală, 
de dincolo de Marea Iluzie, 
a Spargerii Totului Primordial, 
prin care energiile Timpilor şi Spaţiilor, 
au început să fie definite, 
spre a se reflecta, 
în Ciobul provenit din acestea, 
şi devenit Dumnezeu Creator, 
care la rândul lui, 

dă imaginea Iluziilor Vieţii şi Morţii, 
Lumii noastre. 

72) Plan Transcendental 


Prin Transcendental, 

Marea Contemplare Universală, 

îşi reface Cioburile Infinitului, 

care s-au desprins din propriul Sine, 

prin Marea Iluzie a Spargerii Totului Primordial, 

când s-a format Persoana Iluziei, 

şi odată cu aceasta, 

Personificarea Cunoaşterii şi Conştientizării, 

Dimensionale a Lumilor, 

încărcate de Paradisuri sau Infernuri spirituale, 

care au determinat Iluziile Vieţii şi Morţii, 

care au precedat Ierarhia, 

din care s-a desprins, 

Iluzia Divinităţii, 

care încearcă să se substituie, 

Străinului Subconştient, 
al Adevărului Absolut, 
al Iubirii 

şi întregului Plan Transcendental, 
al Marii Contemplări Universale, 
ce poate fi Conştientizat, 
prin noi înşine. 

73) Mesajele sale Transcendentale 


Transcendentalul, 

este Lacrima nepătată a Cuvântului, 
de către Iluziile Vieţii şi Morţii, 
plină de murdărie a Infernului întrupării, 
care ne-a încătuşat, 
cu lanţurile unei Cunoaşteri, 
străină de noi înşine, 
ce nu lasă niciodată, 
să vină la Vorbitorul închisorii, 
Trupului nostru, 

Străinul Subconştient, 
al Adevărului Absolut, 
al Iubirii, 

decât atunci când acesta, 
reuşeşte să ne trimită pe ascuns, 
Mesajele sale Transcendentale, 
pe care le recunoaştem, 
doar prin Simţire, 
fiindcă Sensul Cuvintelor, 
ne-a fost codificat în aşa fel, 
pe această Lume, 
încât să se identifice, 
cu cel al Non-Sensului Existenţei. 

74) Pe care le purtăm 


Lumea este o măsură a Creaţiei, 
luată greşit de către Croitorul, 
ce ar fi trebuit să ne coase cu totul altfel, 
hainele ponosite ale Cunoaşterii, 
pe care le purtăm, 

la Sărbătorile Amintirilor despre Viitor, 
unde să fim însoţiţi de fiecare dată, 
de către Străinul Subconştient, 
al Adevărului Absolut al Iubirii, 
şi nu la cele ale întrupării, 
în mocirla Ţărânii, 
care ni se impregnează, 
în venele Eternităţii Clipelor, 
ce cad răpuse, 

de otrava noroaielor pestilenţiale, 
ale Religiilor de Consum. 

75) Care ne-ar fi schimbat pentru totdeauna 


Aripile tăiate ale Cuvintelor Transcendentale, 

au încercat să zboare spre tine, 

căzând risipite, 

în Privirile grele şi ruşinate, 

de neputinţa de a se ridica, 

către Străinul Subconştient, 

al Adevărului Absolut, 

al Iubirii, 

din noi, 

care ne-ar fi schimbat pentru totdeauna, 
Non-Sensul propriei Existenţe, 
în care suntem întemniţaţi, 
pierzându-ne dreptul, 
la Amintirile Viitorului, 
de dinainte de Spaţii şi Timpi. 

76) Care ne-au întrupat Imaginile 


De câte ori te întâlnesc, 

Fericire, 

simt mirosul de ars, 
al Infernului în care am căzut, 
frângându-ne aripile, 

Conştiinţei de Sine de atunci, 
cei răpiţi de Iluziile Vieţii şi Morţii, 
care ne-au întrupat Imaginile, 
în Ţărâna Cunoaşterii, 
şi ne-au încătuşat Sufletele, 
să nu poată respira, 
aerul pur al Transcendentalului, 
ajutaţi de Străinul Subconştient, 
al Adevărului Absolut, 
al Iubirii, 

dându-ne în schimb. 

Suferinţa Deşertăciunii, 
unei Lumi, 
care nu este, 

şi nu va fi niciodată a noastră. 

77) Prin pieţele murdare şi aglomerate 

Non-Sensul Existenţei, 

este opusul Transcendentalului, 

care respiră, 

prin Străinul Subconştient, 
al Adevărului Absolut al Iubirii, 
şi care ne-ar clădi o Lume, 
pe care azi nu o putem concepe, 
din Infernul, 

Iluziilor Vieţii şi Morţii, 
care ne obligă, 

să comunicăm cel mai adesea, 
doar prin Cimitirele de Cuvinte, 
care ne împăienjenesc, 

Gândurile Privirilor abătute şi pierdute, 
prin pieţele murdare şi aglomerate, 
ale Sentimentelor, 

care se calcă pe picioare unele pe altele, 
încercând să prindă un loc, 
mai în faţă, 

în Ierarhia Deşertăciunilor, 

care ne-a despărţit de noi înşine, 

astfel încât, 

am ajuns să ne dorim, 

tot ce nu ne reprezintă cu adevărat, 

şi nu este uman. 

Aprecieri critice despre poezia 
filosofică la Sorin Cerin 


Prof. univ.dr. Al Cistelecan în cadrul 
rubricii Avcmt la lettre, sub titlul Intre reflecţie şi 
atitudine apărut în revista Familia nr. 11-12 noiembrie - 
decembrie 2015,pag.l6-18, Al Cistelecan consideră 
despre poezia de meditaţie a lui Sorin Cerin, că:"Din 
cîte văd, Sorin Cerin e un fel de vulcan textual în 
continuă şi maximă erupţie, cu o scriitură deopotrivă de 
frenezie şi de vituperanţe. în poezie mizează pe rafalele 
reflexive şi pe elanul sapienţial, cultivînd, cum zice 
singur în subtitlul Nonsensului Existenţei de aici, 
poeziile ”de meditaţie”. O modalitate între toate 
riscantă - şi nu de azi, de ieri, ci dintotdeauna - întrucît 
tinde a se amesteca unde nu e chiar treaba poeziei, 
făcînd un fel de filosofare versificată şi, vrînd-nevrînd, 
tot felul de nacazanii şi moralisme. Nu mai e însă cazul 
să ne reamintim de cele spuse de Maiorescu lui Panait 
Cerna în legătură cu ”poezia filosofică,” întrucît poetul 

le ştie şi el prea bine şi tocmai asta vrea să înfrunte: 
riscul de a lucra doar în idee şi de a subordona 
imaginativul conceptualului. Ce-i drept, nu e, pentru 
Sorin Cerin, nici o primejdie în acest sens, căci el e, de 
fapt, un pasional şi n-atinge niciodată seninătatea 
cugetării şi liniştea apolinică a gîndului; din contră, 
declamă cu pathos, mai degrabă dinlăuntrul unei traume 
pe care încearcă s-o exorcizeze şi s-o sublimeze în 
radicale decît din interiorul vreunei păci de cuget sau al 
unei annonii reflexive. Chiar şi ce sună a idee nudă, 
transcrisă adesea aforistic, e, de fapt, o răbufnire de 
atitudine, o transcriere de afect - nu cu răceală, ci mai 
curînd cu fierbinţeală (i s-a şi remarcat, de altfel, 
maniera mai profetică a enunţurilor). Dar cum metoda 
decolării lirice constă intr-un fel de elevare a tot ce vine 
pînă la demnitatea articulării lor reflexive (de unde 
delestarea oricăror referinţe la imediat, fie el biografic, 
fie mai mult decît atîta), poeziile lui Cerin se angajează 
abrupt în ecuaţiile existenţiale mari şi definitive şi nu-şi 
pierd vremea în confesiuni domestice. Ele atacă 
Principiul realităţii, nu accidentele ei. Totul e ridicat 
astei la o demnitate problematică, dacă nu şi de altă 
natură, şi pregătit pentru o procesare densificată. 
Riscurile fonnulei răsar, fatal, şi aici, întrucît se vede 
imediat mecanismul acestei promovări a realului la 
dignitatea Lirei. Unul dintre mecanisme se trage din 
moştenirea expresionistă (fără ca Sorin Cerin să aibă 
altceva în comun cu expresioniştii) a majusculei, prin 
care se instaurează, brusc şi imprevizibil, fie smerenia 
în faţa radicalului, fie panica în faţa majestăţii 
cuvîntului. De regulă majuscula botează stratul 
"conceptual” (chiar dacă unele concepte sunt metafore), 
semnalizînd alerta problematică. Ce-i drept, Sorin Cerin 

face exces şi risipă de majuscule, astfel incit de la o 
vreme ele nu mai creează nici panică, nici evlavie, căci 
abundenţa le sedează efectele de acest gen şi le 
perverteşte intr-un soi de grandilocvenţă. Celălalt 
mecanism de elevare în demnitate se bizuie pe o 
anumită - poate asumată, poate premeditată - 
emfatizare discursivă, pe o îngroşare lexicală şi pe o 
declamaţie de profunde şi de grave. Se insinuează - de 
nu cumva se chiar instaurează - şi aici o evidentă 
procedură de reţetă imaginativă, redundantă peste 
tolerant. Cum e şi normal - ba chiar inevitabil - într-o 
lirică de reflecţie ce vrea să se coaguleze în jurul unor 
nuclee conceptuale, modalitatea imediată de 
sensibilizare a acestor noduri conceptuale constă în 
materializarea abstracţiilor; senzualizarea lor e chiar 
modul lor de epifanizare lirică. Dar la Sorin Cerin 
mecanica imaginativă se bazează pe o simplă 
genitivizare materializantă a abstracţiilor (de unde 
imagini nesfârşite de genul ”spinii Adevărului”, ”coşarii 
împlinirilor”, "periile Amăgirii” etc. etc.), sub care stă 
cel mai adesea un buton de personificare. Pe scala 
decantării în metafore stăm, astfel, doar pe primii fustei, 
ceea ce produce, simultan, un efect de candoare 
imaginativă (sau discursivă), dar şi unul de 
uniformizare. Probabil însă că această încredere în 
procedeele primare se datorează mizei pe decantarea 
gîndului, miză care lasă în subsidiar acţiunea 
imaginativă (iar pe cea simbolizantă cu atît mai mult) 
ca atare. 

Dar nu cîte şi nici ce idei bîntuie prin poeziile lui Sorin 
Cerin sunt, totuşi, lucrul cel mai relevant (ideea, în general, 
dar şi în acest caz particular, are un grad de indiferenţă la 
lirism). Dimpotrivă, în mod oarecum paradoxal, decisivă, 

nu doar definitorie, e atitudinea în care ele se strîng, afectul 
în care coagulează. Sub aparenţa unui discurs proiectat pe 
”gînd”, Sorin Cerin promovează, de fapt, un lirism (cam 
pus la uscat) de afecte existenţiale (nu de afecte intime). 
Reflexivitatea poemelor nu e, din această perspectivă, decît 
un fel de penitenţă atitudinală, o hieratizare a afectelor 
violente. Stratul pasional e, în realitate, cel care se agită şi 
el se vede în mai toate componentele lui, de la cele de 
vituperaţie la cele de evlavie sau tandreţe sublimată (ori, 
din contră, resentimentalizată). Poetul e, pe fond, un 
exasperat de starea lumii şi de condiţia omului şi pornind 
de aici exersează sarcasme (crunte cel puţin ca şuvoi) pe 
seama "Societăţii de consum” sau pe cea a deşertăciunii 
"Iluziilor Existenţei”. E o febră imprecativă care dă elan 
versurilor, dar care, mai ales, pune în vedetă discursivă 
exasperarea în faţa acestei degradări generale. Atît de 
generale încît ea a cuprins şi transcendentele, căci Sorin 
Cerin e mai mult decît iritat de instrumentalizarea lui 
Dumnezeu (şi a credinţei) în lumea de azi. Iritarea în faţa 
coruperii sacrelor ajunge la culme în versuri de maxim 
tupeu blasfemie ("Ticăloşia Diavolului se numeşte Rău,/ pe 
când a Lui Dumnezeu, Bine.”, dar şi altele, nu mai puţin 
provocatoare şi "infamante” la adresa Dumnezeirii); asta nu 
se întîmplă însă decît din pricina intensităţii şi purităţii 
propriei credinţe (Ştefan Borbely a evidenţiat îndestul 
energia fervorii din poezia lui Cerin), dintr-un fel de 
absolutism devoţional. Căci nu lirică de provocare şi de 
imprecare face, de fapt, Cerin, ci dimpotrivă: lirică de 
devoţiune disperată şi înflăcărată, prin care-1 caută "pe 
Adevăratul Nostru Dumnezeu/ atît de diferit de cel al 
catedralelor de genunchi roşi/ la zidurile reci şi inerte ale 
lăcomiei Iluziei Vieţii”. E febra devoţională de pe reversul 
imprecaţiilor şi sarcasmelor, dar tocmai ea e cea care 

contaminează toate poemele. Dintr-un strat de ideale strivit 
ies, cu vervă pasională, atitudinile lui Cerin, atitudini 
eruptive oricît ar fi ele de codificate într-o lirică de 
reflecţii." 

Prof.univ.dr.Elvira Sorohan - Un poet existenţialist din 
secolul 21 

Pentru a înţelege pe deplin cronica literară scrisă de 
Elvira Sorohan în Convorbiri literare unde face referire la 
un articol scris de Magda Câmeci referitor la Transpoezie, 
si publicat in România literară unde se specifică ce anume 
este poezia veritabilă, genială, marea poezie pe care o 
râvnesc poeţii ultimului secol, Elvira Sorohan, specifică în 
cronica dedicată poeziei ceriniene din Convorbiri literare, 
numărul 9,(237), paginile 25-28, 2015 sub titlul Un poet 
existenţialist din secolul 21, că: 

Fără să înţeleg ce e „transpoezia”, care, probabil, nu 
mai e poezie, invocînd un termen creat de Magda Cârneci, 
mai citesc totuşi poezia de azi şi acum încerc să spun ceva 
despre una anume. Nemulţumită de „insuficienţa poeziei 
contemporane”, în acelaşi articol din „România literară”, în 
mod rezonabil poeta acuză, în bloc, cum că ceea ce 
„livrează” acum creatorii de poezie nu sînt decît notaţii ale 
„micului sentiment”, „mici disperări” şi „mici gîndiri”. 
Parafrazîndu-1 pe Maiorescu, asprul critic al diminutivelor 
cultivate de Alecsandri, nu poţi spune decît că poezia 
rezultată din astfel de notaţii e şi ea mică (la cub, dacă 
enumerarea se opreşte la trei). Pricina identificată de 
Magda Cârneci ar fi lipsa de inspiraţie, acea tensiune 
psihică, specifică oamenilor de artă, o trăire spontană, ce 
face să se nască, incontrolabil, creaţia. E momentul 
inspirativ, în cazul poeziei, încărcat de impulsuri afective 
imposibil de înfrînt raţional, un impuls pe care îl ai sau nu-1 

ai şi de care e responsabilă vocaţia. Simplu, asta e 
problema, ai vocaţie, ai inspiraţie. Nu prea am o părere 
formată despre poezia Magdei Câmeci şi nici nu pot şti cit 
de des o vizitează inspiraţia, dar dacă starea asta e un har, 
mai e cazul să cauţi reţete spre a o induce? Şi totuşi, în 
numele breslei, preocuparea poetei pentru dorita stare se 
concentrează interogativ: „...întrebarea capitală care se 
pune este următoarea: cum să facem să avem acces mai 
des, mai controlat, şi nu doar prin accident, la acele stări 
intense, la dispreţuita <<inspiraţie>> la acele niveluri altele 
ale noastre, pentru care poezia a fost întotdeauna un martor 
(sic !) privilegiat”. Nu ştim cui aparţine dispreţul, dar ştim 
că inspiraţia e a poetului născut şi nu făcut. Acesta din 
urmă nefiind decît un meşteşugar, un artifex. 

Am în faţă trei plachete de versuri ale puţin 
cunoscutului şi nu lipsitului de inspiraţie poet, Sorin Cerin, 
ordonate într-o logică descrescendo, uşor de 
înţeles, Nonsensul existenţei, Marile tăceri, Moartea, toate 
apărute în 2015, la Editura Paco, din Bucureşti. După ideile 
titulare, îndată te frapează şi vocabularul poetic al primei 
poezii ce te întîmpină cu sintagma „Iluzia Vieţii”, 
ortografiată cu majuscule. Este, în fond, o expresie 
moştenită din vocabularul consacrat al existenţialiştilor, 
deajuns ca să bănuieşti ce marcă vor avea poeziile, 
înaintezi cu lectura fiind curios să vezi cît se menţine 
poetul pe aceeaşi coardă de fond, şi cît de adînc, cît de grav 
trăieşte întru această idee deloc nouă. Şi nu e nouă pentru 
că rădăcinile existenţialismului, modem reformulat, îşi trag 
seva din scepticismul biblicului, melancolicului Eclesiast, 
descurajat, în conştiinţa tragică a finitudinii ca destin. Este 
regele biblic un existenţialist avant la lettre. El descoperă 
că „vreme e a te naşte şi vreme e să mori”, în rest, „totul e 
vînare de vînt”. Ce se mai poate spune nou în vremea 

noastră, chiar în fonnulă personală, cînd existenţialismul a 
fost intens susţinut filosofic în secolele al XlX-lea şi al XX- 
lea, de la Kirkegaard şi pînă la Sartre, cu nuanţe specifice. 
O poezie în termenii existenţialismului statuat mai poate 
interesa fiinţa zilelor noastre, sclava imaginii vizuale şi a 
internatului, doar prin adaptări ori actualizate adaosuri 
complementare ideii centrale şi nu în cele din urmă, prin 
puterea întoarcerii asupra sinelui. Este cam ceea ce încearcă 
să realizeze poetul Sorin Cerin, lăsîndu-ne, dintru început, 
impresia că trăieşte miracolul creator, inspiraţia. Voind să 
orienteze cititorul spre a căuta un anumit gen de poezie 
cultivată în aceste plachete (cu una şi aceeaşi copertă ), 
autorul le subintitulează, ne varietur, „Poezii de meditaţie”, 
cum şi sînt la nivelul ideilor. Dar, cît de adîncă şi cît de 
personală e meditaţia, n-o poţi spune decît la sfîrşitul 
lecturii, cînd sintetizezi ce anume aspecte ale ontologiei şi 
din ce perspectivă intelectiv-afectivă le dezvoltă poetul. 

în mod cert, vocabularul poeziei existenţialiste 
universale, uşor de recunoscut, este acum redistribuit într-o 
altă topică, ceea ce conduce la combinaţii surprinzător de 
noi, unele îndrăzneţe, ori teribil de dure, cum sînt cele ce 
vizează biserica. Citind numai unul dintre cele trei volume 
e ca şi cum le-ai citit pe toate, se cîntă pe aceeaşi coardă, cu 
minime înnoiri de la o poezie la alta. Poetul se închide într- 
o sferă conceptuală unitară, de aici retorica specifică. 
Oriunde ai deschide unul dintre volume, te afli în centrul 
universului poetic, aceleaşi idei, aceeaşi atitudine de 
scepticism revoltat. La nivelul limbajului, acelaşi 
vocabular, bine acordat cu sfera conceptuală, e recombinat 
în noi şi noi sintagme, cu actualizări ce ţin de mediul de 
astăzi şi chiar imediat al fiinţei aruncată în lume să 
ispăşească „Păcatul Originar”. Se ştie, pentru că spuneau 
înţelepţii, „fiul Evei nu trăieşte într-o lume lipsită de 

vaiete”. Ambiţia de a-şi construi o meditaţie personală, 
imposibil de realizat la nivelul vocabularului poetic deja 
obosit, e compensată de arta combinaţiei cuvintelor, fără să 
poată evita frecvenţa redundantă a unor sintagme. Cea mai 
frecventă, uneori plasată voit şi de două ori în aceeaşi 
poezie, este „Iluzia Vieţii”. Alte zeci de cuvinte cheie, 
complementare, frapează prin utilizare ostentativă, spre a 
sublinia ideea de „Nonsens al Existenţei”. Sînt preferate 
serii de cuvinte scrise cu majusculă: „Clipă”, „Nemurire”, 
„Iluzie”, „Absurd”, „Tăcere”, „Moarte”, „Eternitate”, 
„Adevăr Absolut”, „Vis”, „Liber Arbitru”, „Păcatul 
Originar”, „Iubirea”, „Singurătatea”, „înstrăinarea”, 
„Dumnezeu” şi multe altele. Sintagma care aduce aici şi 
acum trăirea problematizată a existenţei este „Societatea de 
Consum”. Se degajă din poezie o frenezie a dublării 
cuvîntului ce susţine ideea. Adesea, această energie 
debordantă a reaşezării cuvintelor acoperă ceea ce cauţi în 
poeziile compuse pe una şi aceeaşi temă, adică trăirea 
intens afectivă a sentimentului „iluziei vieţii”, înăuntru, nu 
în afară. Aici să mai amintim de maniera de a distinge 
cuvintele expresive ortografiate cu majusculă. Ploaia de 
majuscule tinde să inunde cîteva semnificaţii de bază ale 
poeziilor. Şi mai e o particularitate, punctuaţia. După 
fiecare vers, încheiat sau nu ca înţeles, gramatical sau nu, e 
pusă virgula; punctul e pus de preferinţă numai după 
ultimul vers. Altfel decît Eclesiastul biblic, poetul nostru, 
mai mult revoltat decît melancolic, ierarhizează 
deşertăciunile destul de puţin ordonat ca să poţi urmări idei 
clare. Semnificaţiile se aglomerează în una şi aceeaşi 
poezie, cum e Ierarhia Deşertăciunii. Dar nu e singura. De 
vină poate fi realitatea contemporană care provoacă pe 
multiple planuri sensibilitatea poetului. Cuvîntul 
„deşertăciune” e angajat într-o combinaţie gravă, tăioasă, 

pus să însoţească chiar fenomenul naşterii lumii, pentru a 
sugera, finalmente, prin alăturări culinare foarte originale, 
voit vulgarizatoare, dezgustul, „greaţa”, r la Sartre, lăsate în 
urmă de conştiinţa absurdului existenţei. Am trimis la 
poezia Industrie a Cărnii Existenţiale : „Plugul 

Deşertăciunii sapă adine,/ în ţărîna Existenţei,/ vrînd să 
însămînţeze genele Iluziei Vieţii,/ pentru a naşte Lumea,/ 
după o gestaţie prelungă,/ în pîntecul fără limite al 
Minciunii,/ care se sprijină pe Adevăr pentru a exista,/ 
...corbii negri ai gîndurilor,/ dezvoltînd,/ O adevărată 
Industrie a Cărnii Existenţiale,/ începînd,/ de la fripturi de 
vise pe grătarul Absurdului,/ pînă la,/ mezeluri de cea mai 
bună calitate a Deznădejdii.” Ceea ce găseşti în această 
poezie: paradox, nonsens, nihilism, dezabuzare, visuri 
făcute scrum, toate acestea şi altele se vor multiplica, 
recombina caleidoscopic, în toată creaţia cuprinsă în aceste 
trei plachete. 

Dacă noţiunile şi conceptele sintetic cuprinse în 
cuvinte îşi păstrează constant înţelesul, soarta „cuvîntului” 
nu e aceeaşi, pare să meargă spre epuizare, ca şi forţa de 
înnoire a poeziei. Au şi cuvintele soarta lor, în afară de 
poezie, cum zice poetul. La început, paradoxal, „Toamna 
sentimentală” e părăsită „de recoltele înflăcărate de 
cuvinte”, frenetic adunate de temperamentul aprins al 
poetului îndrăgostit numai de anumite cuvinte, cele din 
semantica existenţialistă. Alteori, „Stoluri de Cuvinte,/ 
brăzdează cerul Amintirilor”. în registru schimbat, cuvîntul 
e chinuit ca instrument al presei, violentă, pe drept 
incriminată de poet: „Cuvinte lacustre,/ plîng în ghivece de 
Martiri,/ puse la ferestrele bordelurilor de Ziare,...”. Este 
deplînsă soarta cuvintelor angajate insolit, grotesc: „La 
măcelăria Cuvintelor,/ în colţul străzii Destinului,/ se vînd 
ciolane de fraze stricate,/ pulpe de înţelesuri pentru 

prăjit,...”. Şi cu acest fragment am ilustrat originalitatea 
combinaţiilor verbale resentimentare, ce defulează o 
atitudine poetică provocată de revolta împotriva 
nonsensului existenţei. în cele din urmă e metaforizată 
„iarna Cuvintelor,/ care ningeau peste Zilele noastre,...” şi 
e deplînsă soarta lor, căderea: „în Noroiul unor Cuvinte,/ 
obscene şi pline de invective”, şi, finalmente, sucombarea 
lor: „Cimitire de cuvinte se înşiră în sufletele,/ ce vor şi 
speră la înviere,...”. Aici cuvintele s-au întors la poezie, 
însă, cuvîntul e numai instrumentul ce nu e numai al 
poetului, doar a lui e problema de fond a existenţei iluzorii, 
resimţită ca atare în termenii existenţialismului de la 
începutul secolului 21. Acesta e miezul, laitmotivul zecilor 
de poezii semnate de Sorin Cerin, distribuite studiat, 
presupun simbolic numerologic, în fiecare plachetă cîte 77, 
nici una în plus sau în minus. Din sămînţa acestei idei 
generos semănate, se ridică pentru poetul obosit de atîta 
frămîntată gîndire: „Ierburi de întrebări ce unduiesc alene 
peste pleoapele/ Asfinţitului,/ ce abia se mai pot ţine 
întredeschise,/ în zarea unor Răspunsuri,/ ce par a fi migrat 
către depărtările reci ale Uitării.” Nota meditativă a acestor 
versuri nu e cu totul descurajantă. Poetul nu e nici depresiv, 
nici anxios, pentru că are un temperament tonic. El o ia 
mereu de la început, cu declaraţii de neînvinsă voinţă de a 
înţelege, fără să accepte, ca astfel să se poată întoarce spre 
cunoaşterea de sine. în imagini poetice rare se conturează 
un fel de rezumat al discursului poetic, concentrat în 
poezia Ierarhia Deşertăciunii , încheiată, în tennenii 
contemporaneităţii absurdului. E un mod de a reînnoi ceea 
ce s-a mai spus, că „mîncăm absurd pe pîine”. Pluralul 
indică în poet un exponent în numele omului, în general, 
„granitul” semnificînd taina de nepătruns de care se loveşte 
„trestia gînditoare”: „Căţăraţi pe Stîncile Vieţii,/ vrem să 

înţelegem granitul ca şi cum ar fi,/ o trestie conştientă de 
Sine. || Demolăm pilonii Naturii Iluziei Vieţii,/ încercînd să 
punem în locul lor,/ Un Vis cu mult mai străin de noi 
înşine. || Ruinăm slăbiciunea,/ ... devenind propriile noastre 
epave,/ ce rătăcesc spre nicăieri. || ... Să fie ochii Societăţii 
de Consum făcuţi doar pentru a/ privi Ierarhia 
Deşertăciunilor? Iubirea, care ar merita un comentariu al 
nuanţelor la care trimit imaginile poetice, este, în Vis şi 
realitate, o: „icoană prinsă de pereţii reci şi insensibili,/ ai 
unei catedrale a desfrîului, cum este Societatea de 
Consum,/care ne consumă vieţile,/ pentru un Sens ce nu-1 
vom afla niciodată.” Dincolo de jocul cuvintelor se remarcă 
substantivul grav ce anulează cu totul sacralitatea 
catedralei. E un transfer de semnificaţii fabricat de revolta 
pennanent revărsată asupra tipului de societate în care 
trăim. Viaţa noastră, se lamentează poetul în Feline 
Existenţiale : „ se vinde scump la tejgheaua Destinului,/ 
pentru a da gust Desfrîului,/ abonat cu cartelă de plăceri în 
regulă,/ la Societatea de Consum.”/... „Promisiuni 
Deşarte,/ şi-au pierdut cheile împlinirii,/ iar acum fac 
Morala cartelului de Legi,/ alături de prostituatele 
politiciene ale momentului”. Limbajul violent, ca săgeţi 
poetice aruncate şi contra degradării teribile a politicului, 
defulează o revoltă de tip nihilist, ridicată la rang de 
principiu. Ţinta absolut actuală este încă şi mai evidentă 
atunci cînd, în poezia Jocul de-a Viaţa cu Moartea, este 
incriminată, cam în aceiaşi termeni, „grădina Societăţii de 
Consum Loamete,/ drept mari atleţi ai tăierilor de venituri./ 
Cîntarele false şi isterice ale Politicii,/ ne drămuiesc cu 
parcimonie fiecare Clipă...”. 

Schimbînd subiectul, vocabula „clipă”, în raport cu 
„eternitatea”, actualizează o notă din arsenalul de cuvinte 
specifice din limbajul marelui gînditor existenţialist care a 

fost misticul Kierkegaard. După cum atitudinea clar atee, 
cînd e vorba de Dumnezeu şi biserică în poeziile lui Cerin, 
actualizează durităţi de limbaj, cu particularităţi ale 
existenţialismului sartrean, în timp ce Matematica 
existenţei şi multe alte poezii ne readuc în memoria 
culturală imaginea acelei „ monde casse ’’ percepută critic 
de francezul Gabriel Marcel. 

Poate cea mai densă în concepte complementare 
„existenţei”, dintre poeziile celei dinţii plachete, 
est eDesfrîu. Sînt încercări de a da definiţii, de a pune în 
relaţie lucrurile prin inversiune cu sens, din nou foarte grav 
acuzatoare, cum e cea cu adresă la „mănăstire”. Sigur, 
nefericirea fiinţei care scrie o asemenea poezie, vine nu 
numai din conştiinţa căderii omului în lume sub blestem 
divin, dar şi din ceea ce ar fi o consecinţă, respingerea, pînă 
la blasfemie a nevoii de Dumnezeu. Interogaţia, din 
poezia Desfrîu, care pare că lasă cititorului libertatea de a 
da particulare răspunsuri, e un tertip al poetului conştient de 
ceea ce afirmă la modul mascat: „Existenţa este o nălucă 
prinsă între două vise, Spaţiul şi/ Timpul./ Pacea va fi 
mereu datoare Războiului cu propriile ei/ arme, 
Deşertăciunea Democraţiei şi Dictatura./ Care desfrîu nu-şi 
are mănăstirea sa şi care crimă,/ democraţia ei? ” Poezia 
continuă cu o nouă definiţie a „Existenţei” ca „joc de 
noroc”, însoţită de „Speranţă”, niciodată lăsată în voia 
„liberului arbitru”, care i-ar da omului libertatea de a 
schimba ceva. Rămîne numai libertatea fiinţei de a judeca 
propria existenţă, etern îngrădită să poată depăşi absurdul. 
Natura demonstrativă a poetului îl condamnă, extroversiv, 
la excese, încît risipeşte prea generos ce a adunat cu greu 
din biblioteca propriei vieţi şi a cărţilor. Paradoxal, acelaşi 
temperament e sursa puterii de a trăi autentic sentimentul 
de alienare, de înstrăinare şi accentuată singurătate, pînă la 

a-şi simţi sufletul ca o „casă în ruină”, din care, plecată, 
fiinţa căzută în „neant”, mai are şansa de a fi sortită 
„Eternităţii”. Rămîn multe alte comentarii de făcut la cîteva 
cuvinte preferate ale poetului, înscrise cu majusculă. Dar, 
despre „Iubire”, „Dumnezeu”, „Biserică”, „Absurd”, „Clipă 
şi Eternitate”, „Tăcere” şi „Moarte”, poate, altădată. Ar 
merita, pentru că acestui poet nu-i lipseşte inspiraţia rîvnită 
de alţii, cum scria poeta Magda Cârneci, dar el trebuie să se 
ferească de pericolul de a rămîne un artifex, şi, încă, să nu 
calce prea apăsat pe urmele din Bacovia ori Emil Botta, 
spre a nu le desfigura prin exces. 

■ Ana Blandiana:" Poezia de meditaţie pe care o 
scrie Sorin Cerin nu este o versificare de adevăruri 
filozofice,ci o impletire de revelaţii despre aceste 
adevăruri.Iar raportul dintre intensitatea acestor 
revelaţii si indoiala din care sunt construite adevărurile 
este chiar piatra filozofala a acestei poezii.De 
altfel,secretul de a putea fixa fulgerul revelaţiei este o 
problema la fel de subtila ca si aceea a păstrării energiei 
solare din zilele calde in cele reci." 

- Prof.univ.dr Theodor Codreanu„Sorin Cerin este 
un gânditor aforistic paradoxist, de o mare mobilitate a 
minţii, mânuind cu măiestrie antitezele, îmbinându-le 
oximoronic sau alternându-le chiasmatic în probleme cu 
mize majore din viaţa noastră spirituală şi socială. 
Poezia din Liberul arbitru este o prelungire a manierei 
sale de meditaţie, impregnând-o şi cu o doză potrivită 
de kynism (în sensul dat cuvântului de Peter Sloterdijk), 
reuşind, totodată, performanţa de a rămâne pe teritoriul 
lirismului autentic chiar şi atunci când vituperează 
„Corbii vulgari necrofili şi necrofagi ai Viselor”. 

- Prof.univ.dr Ioan Holban„Despre expresivitatea şi 
bogăţia înţelesurilor transmise Celuilalt prin tăcere a 
scris pagini antologice Lucian Blaga. Poetul de azi 
scrie, în Marile Tăceri, o poezie a sentimentului 
religios, nu de amvon, însă, ci în gînd cu Dumnezeu, în 
meditaţie şi în fulgerarea gîndului spre clipa Creaţiei. 
Poezia lui Sorin Cerin este a unui alt Cain rătăcind în 
pustie, păstrînd, încă, frânturi din bucuria edenică 
pentru a ieşi din "menghina” lumii unde omului căzut i 
se surpă orizontul sufletului în ploi de foc şi unne de 
plumb”. 

- Prof.univ.dr.Maria Ana Tupan "Meditaţiile lirice 
ale lui Sorin Cerin au ceva din amestecul paradoxal de 
disperare şi energie a revoltei din eseurile filosofice ale 
lui Emil Cioran. Sesizarea tragismului şi grotescului 
existenţei nu conduce la paralizie psihică, ci la nihilism 
exorcizant şi blasfemitor. Sfada cu “adulterinul 
Dumnezeu” - apelativ şocant dar foarte expresiv pentru 
idea de păcat originar al lui ... Dumnezeu care trebuie 
să fi zămislit lumea rea prin adulter cu Satana - capătă 
accente sarcastice în vignetele unei Biblii desacralizate, 
cu un Creator care meştereşte firmamentul la o masă de 
fierar şi un Diavol în care s-au contopit toţi frondiştii 
hippy-rap-punk-porto-ricani: 

[...] stelele alcoolice, ale unui Univers, lacom, meschin şi 
cinic, băute de Dumnezeu la masa Creaţiei, 

pe cerurile înlăcrimate ale Fericirii, mâzgălite cu graffiti de 
Diavol, 

Dacă poetul şi-a propus în poemul La un grătar un exerciţiu 
urmuzian, reuşita e perfectă. Nu numai ingenioase salturi 
mortale pentru logica identităţii de pe un nivel ontologic în 

altul admirăm aici, ci şi tropismul de o barocă inventivitate 
al unui Eucharist pe dos, căci intr-un univers al vieţii spre 
moarte, cel care se frânge e spiritul, cuvântul, pentru a 
revela un ... trup deleuzian, animalic, descris ca minuţioasa 
hartă anatomică a unui student medicinist. Poetul ne 
surprinde prin noutatea şi revelaţia definiţiei aforistice, 
căci, după primul moment de surpriză, acceptăm peisajul 
moralizat al timpului, cu un trecut mort, un viitor viu şi un 
prezent iluzoriu, contrar sentimentului comun că viaţa trăită 
e eul nostru cert, că doar prezentul există cu adevărat şi că 
viitorul e pură ipoteză. Cerin redefineşte fiinţa umană ca 
aflându-şi autenticitatea în multiplicarea mentală a realităţii 
teme şi ca proiect existenţialist". 

■ Prof.univ.dr. Mircea Muthu "Disperarea de a găsi 
un Sens existenţei contemporane aluvionează 
testimoniul poetic al lui Sorin Cerin în care amurgul 
limbajului, asociat cu „clepsidra spartă” a timpului,este 
resimţit - cu acuitate tragică - de „cuvintele noastre 
torturate”. 

"Meditaţia, întoarsă spre sine însăşi de „oglinzile 
întrebării”sau de către „ochii” fabuloşi ai Oceanului 
nesfârşit, se automacerează la aceeaşi temperatură febrilă, 
de arc voltaic, enunţată - in nuce -de sintagma „ploilor de 
foc”. 


Prof.univ.dr. Cornel Ungureanu " Sorin Cerin 
propune un discurs poetic despre felul de a trece 
"dincolo", o reflecţie şi o îngândurare care are nevoie 
mereu de majuscule. Cu majuscule, cuvintele pot să 
suporte accentele apăsate ale autorului care păşeşte, cu 
atâta energie, pe tărâmurile frumos traversate de cei 
înzestraţi cu harul preoţiei. Sorin Cerin ritualizează 

timpurile deconstrucţiei poetice, dacă e să înţelegem 
cum se cuvine desfăşurarea versurilor sub steagul 
titlului." 

Prof.univ.dr. Ion Vlad "Sorin Cerin si-a definit 
poemele din volumul "Marile Tăceri" "poezii de 
meditaţie" Fara îndoiala,reflexivitatea e dominanta 
creaţiei sale, prezidate de interogaţii,revolta,nelinişti si 
o dramatica cercetare a TĂCERII,topos al indoielilor,al 
cutezanţei si al aventurii spiritului in permananta 
cautare a adevarului;poezia sa urmeaza unei axiologii 
de un intens dramatism.E lirica lucidităţii,a meditaţiei si 
a lirismului autentic". 

Lect. univ.dr. Laura Lazăr Zăvăleanu: 

"Intelectual format la şcoala bucureşteană, dar simţind 
nevoia să se revendice, admirativ, de la modelul critic 
al şcolii clujene, unde îşi identifică modelele exemplare 
în profesorii Ion Vlad şi Mircea Muthu, Sorin Cerin îşi 
construieşte şi poezia intertextual, pentru că poetul 
Marilor Tăceri îşi declară peste tot maeştrii, identificaţi 
aici, intrinsec, cu Blaga (prin reflecţie filozofică şi 
structură prozodică uneori voit calchiată după Poemele 
luminii) şi Arghezi.însuşi titlul volumului, Marile 
Tăceri, impune imperativul unui dialog implicit cu 
poezia lui Arghezi purtând acelaşi titlu.Căutărilor 
febrile din Psalmii arghezieni ale unui Dumnezeu 
chemat să se arate, le răspund aici interpelările fără 
odihnă ale unui apostat credincios, care se sfâşie, în 
pustia gândului şi a imaginii frânt oglindite de lumea 
declarată, între dragoste denunţatorie şi revoltă tandră, 
între blestem incantatoriu şi rugă deghizată, de veşnic 
îndrăgostit, fără putinţă de a-şi declina, în realitate, 
fervoarea, deşi cuvântul experimentează, estet, întregul 
lexic blasfemiant şi apocaliptic. O duplicitate 


104 



SORIN CERIN 
TRANSCENDENTAL - 

-poeme filosofice- 


izbăvitoare, în fapt, care - strigându-şi drama 
înstrăinării şi a introspecţiei ratate, ca şi neputinţa 
întâlnirii cu celălalt sau spaima suprapunerii cu el, într- 
o lume al cărei sens este rătăcit în „tenebrele lagărelor 
de idei”, la interferenţa unui timp şi unui spaţiu ajunse 
“la capăt de hotar ” -,naşte, in litania 'a rebours, 
semnele creaţiei mântuite, în plin festin cinic, “pe masa 
olarului iubirii" 

Conf. univ. dr.Călin Teutişan "Poezia lui Sorin 
Cerin declamă o fatală nostalgie a Sensului. Gândirea 
poetică încearcă recuperarea lui, din fragmente 
disparate, readuse la un loc prin travaliul liric, 
închipuind o posibilă hartă reconstituită, fie şi 
fragmentar, a lumii, dar mai ales a fiinţei. Metaforismul 
neovizionarist este cadrul de referinţă al acestor poeme, 
traversate, când şi când, de parabole ale realului, "citit" 
în cheie simbolică, dar şi ironică. Cinismul lipseşte cu 
desăvârşire din versurile lui Sorin Cerin.Aceasta 
înseamnă că personajul liric ce cuvântă în paginile de 
faţă, mai exact conştiinţa lirică, pune o presiune etică 
asupra realităţii, forţând-o astfel să-şi asume propriile 
adevăruri uitate." 

Prof.univ.dr.Cornel Moraru"Profet al neantului 
existenţial, poetul face parte din categoria moraliştilor, 
rezumând într-o manieră fulgurantă precepte aforistice 
şi proiecţii aspre dintr-o viziune extatică de sfârşit de 
lume. Meditaţiile sale dezvoltă o retorică furibundă pe 
tema "nonSensului Existenţei", deşi exprimă mai mult 
îndoieli decât certitudini şi întrebări decât răspunsuri. 
Intensitatea implicării în acest demers liric atinge, pe 
rând, cote extreme: de la jubilaţie la sarcasm şi de la 
indignare, din nou, la extaz..." 

Prof.univ.dr. Ovidiu Moceanu "Prin cimiterele 
viselor, volumul semnat de Sorin Cerin, poezia marilor 
întrebări existenţiale îşi caută un nou statut, construind, 
în texte care comunică subteran, un chip al omului 
interogativ. "Catedrala existenţei" are capcanele ei, 
"Adevărul absolut" pare de neatins, "Crinii albi ai 
adevărului" pot ucide, "dacă nu-şi aeriseşti cămara 
minţii", eul poetic descoperă mai degrabă un 
"Dumnezeu prea amar"... Toate acestea sunt expresii 
ale unei stări de mare tensiune interioară, în care 
luciditatea săgetează revelaţia şi limitează trăirea 
deplină a sensului existenţei". 

Prof.univ.dr. Dumitru Chioaru" Discurs profetic, 
filosofic sau poetic? - e greu de determinat în care se 
încadrează textele lui Sorin Cerin. Autorul le 
înglobează toate trei într-o formulă personală, aparent 
desuetă estetic, rostind însă cu suflu de poeta vates 
ultimele cuvinte dinaintea Apocalipsei. O apocalipsă în 
care lumea desacralizată şi dominată de false valori 
sfîfşeşte pentru a putea regenera prin Cuvînt". 

Prof.univ.dr. Ştefan Borbely "Spirit profund şi 
sincer religios, Sorin Cerin caută disperat după 
diamantul ascuns în negurile molozului, ale cenuşii. Un 
întreg arsenal al modernităţii negative - căni ale 
pustiului, apa uitării, abatoare, sărbătoarea continuă a 
suferinţei, maimuţa de lemn putrezit etc., etc. - e 
chemat să denunţe, în versurile sale, "armele letale ale 
societăţii de consum" şi "ospiciul" alienării prin 
mercantilizare a existenţei noastre de fiecare zi. Tonul e 
apodictic, pasional, profetic, nu admite nuanţe sau 
replici. "Noii paşi ai credinţei" sunt enunţaţi 
peremptoriu ca speranţă a mântuirii colective, "lumina 
divină" se întrezăreşte, izbăvitor, la capătul încă 

îndepărtat al supliciului, însă, pe moment, poetul pare 
să fie preocupat exclusiv de retorica eschatologică, 
întrezărind decădere, demisie morală sau ruine cam 
peste tot pe unde-1 poată paşii sau privirile" 

Gheorghe Andrei Neagu "Definitoriu pentru acest 
autor pare să fie pe drept cuvânt, îndoiala, drept piatră 
de temelie a poemelor sale(Greşeala pag.73)îl felicit pe 
autor pentru cutezanţele sale stilistice din "Din ochii 
luminii divine pag.81 precum şi din celelalte păcate 
cuibărite în sânul lui creator. Cred că literatura română 
are în Sorin Cerin un scriitor al mileniului 3 care trebuie 
abordat cu mai multă insistenţă de critica de 
specialitate" 

Marian Odangiu“Lirica lui Sorin Cerin este una a 
întrebărilor esenţiale: relaţia Fiinţei cu Divinitatea într-o 
lume din ce în ce mai distorsionată valoric ( şi 
distorsionantă în acelaşi timp !), dispariţia unor repere 
fundamentale - atrăgând după sine interogaţii 
copleşitoare şi infinite nelinişti absenţa tot mai 
tulburătoare a unor Adevăruri care să deschidă calea 
spre Mântuire, îndoielile profund demotivante asupra 
Sensului Vieţii, absurd înălţat la rang de raţiune 
existenţială alimentează spaima şi angoasele poetului. 
Versurile sale dezvoltă astfel o veritabilă retorică a 
disperării, în care, aidoma unei insecte halucinate de 
Lumină, autorul lansează întrebări fără răspuns, caută 
confirmări acolo unde acestea au intrat de mult în 
disoluţie, navighează îndurerat dar lucid printre imagini 
şi metafore de elevată şi convingătoare pregnanţă, 
construieşte scenarii apocaliptice despre Viaţă, Iubire şi 
Moarte...” 

Eugen Evu:"... cărţile par a fi obiecte de cult- 
cultură-proprie testamentară ale unui ceremonial, ...al 

neo-cunoaşterii, platonic-socratice sub semnul 
“Guvernământului General al Genezei” bunăoară. Ceea 
ce merită considerat este şi imperativul transparent al 
autorului de a comunica în limba natală, românească. 
Singurătatea atribuită Sacrului este totuşi a fiinţei 
umane în ipostaza ei reductivă, a condiţiei 
umane....Cum Vinea scria, poetul vede idei ale sale, 
sau oglindire în ‘odaia cu oglinzi’ a bibliotecii 
universale. Un destin desigur personal, in mare parte 
asumat, nota bene.în volumul Politice, la extrema lui 
H.R. Patapievici poetul este bine-ştiutor al problemei 
eliadeşti, al “căderii umanului în zoon politikon”.. .Intre 
raţionalism şi iraţionalism, Sorin Cerin navighează pe 
Oceanul Interconnection." 

Cărţi publicate 

Literatură Sapienţială 

Volume de aforisme 


Culegere de înţelepciune - Opere Complete de 


Aforisme - Ediţie de ReferinţăWisdom Collection - 
Complete Works of Aphorisms - Reference 

Edition . conţine un număr de 11 486 de aforisme 
structuralizate în 14 volume publicate anterior la 
alte edituri, ce sunt incluse în actuala culegere. 2014 
Dumnezeu si Destin God and Destinv2014 


Rătăcire Wandering2013 
Libertate Freedom2013 
Cugetări esentiale2013 

- Antologie de înţelepciuneAnthology of 
wisdom 2012 conţine un număr de 9578 de aforisme, 
maxime şi cugetări de Sorin Cerin. 

* ContemplareContemplation 2012 

■ DeşertăciuneVanity 2011 

* Paradisul şi InfernulParadise and Inferno 2011 

■ PăcatulThe Sin 2011 

» IluminareIllumination 2011 Conţine un număr de 

693 aforisme 

- Culegere de înţelepciune în care apar pentru prima 
oară volumele înţelepciune. Patima şi Iluzie şi 
realitate, alături de cele reeditate ca Nemurire, învaţă 
să mori şi Revelaţii, volume apărute atât separat cât şi 
împreună în culegere în ediţiile de limbă engleză online 
sau tipărite, din Statele Unite, Wisdom Collection 2009 
Conţine un număr de 7012 aforisme 

■ înţelepciuneThe book of wisdom 2009 Conţine un 
număr de 1492 aforisme. 

- învaţă să mori 2009 Conţine un număr de 1219 
aforisme. 

* Nemurire 2009 Conţine un număr de 856 aforisme. 

* Revelaţii 21 Decembrie 20122008 Conţine un 
număr de 2509 aforisme. 

Volume de inspiraţie sapienţială 

■ IubireAmourLove 2008 

- Antichrist, fiinţă şi iubire 2007 

Volume de studii filozofice 

■ CoaxialismulThe Coaxialism2007 

■ Moarte, neant aneant viaţă şi Bilderberg Group2007 

- Logica coaxiologică2007 

* Starea de conccpţiunc în fenomenologia 

coaxiologică2007 

Volume de poezie fdozofică 

- Steaua Nemuririi - Poeme filosofice Statele Unite 
ale Americii 2018 The Star of Immortality- 
Philosophical poems -the United States of 
America 2018 

■ Iluzia Mântuirii- Poeme filosofice Statele Unite ale 
Americii 2018 

- întâmplare Neîntâmplătoare - Poeme filosofice 
Statele Unite ale Americii 2018 

* Singurătatea Nemuririi - Poeme filosofice Statele 
Unite ale Americii 2018 

■ Drame de Companie - Poeme filosofice Statele 
Unite ale Americii 2018 

- Calea spre Absolut - Poeme filosofice Statele Unite 
ale Americii 2018 

- Dumnezeul meu - Poeme filosofice Statele Unite 
ale Americii 2018 

■ Angoase existenţiale- Poeme filosofice Statele 
Unite ale Americii 2 018Existential Anguishes - 
Philosophical poems the United States of 
America 2018 

- Mai Singur - Poeme filosofice Statele Unite ale 
Americii 2018 

- Pe Umerii Lacrimii Unui Timp - Poeme filosofice 
Statele Unite ale Americii 2018 

■ în sălbăticia Sângelui - Poeme filosofice Statele 
Unite ale Americii 2018 

- început şi Sfârşit - Poeme filosofice Statele Unite 
ale Americii 2018 

- Marea Iluzie a Spargerii Totului Primordial - Poeme 
filosofice Statele Unite ale Americii 2018 

Iluzia Existenţei - Poeme Filosofice (Statele Unite 

ale Americii) 2017The Illusion of Existence: 

Philosophical poems the United States of 
America 2017 

Existenţialism - Poeme Filosofice (Statele Unite ale 
Americii) 2017 Existenţialism: Philosophical poems 
the United States of America 2017 

Fiinţă şi Nefiinţă - Poeme Filosofice (Statele Unite 
ale Americii) 2017Being and Nonbeing: Philosophical 
poems the United States of America 2017 

Oglinzile Paralele ale Genezei - Poeme Filosofice 
(Statele Unite ale Americii) 2017The Parallel Mirrors 
of the Genesis: Philosophical poems the United States 
of America 2017 

Existenta si Timp - Poeme Filosofice (Statele Unite 
ale Americii) 2017Existence and Time: Philosophical 
poems the United States of America 2017 

Obiecte de Cult - Poeme Filosoficer581 (Statele 
Unite ale Americii) 2Q170bjects of Worship: 
Philosophical poems the United States of America 2017 
Copacul Cunoaşterii - Poeme Filosofice (Statele 
Unite ale Americii) 2017The Tree of The Knowledge: 
Philosophical poems the United States of 
America 2017 

■ Iluzia Amintirii- Poeme Filosofice (Statele Unite ale 
Americii) 2017The Illusion of Memory: Philosophical 
poems the United States of America 2017 

- Iluzia Morţii - Poeme Filosofice (Statele Unite ale 
Americii) 2017The Illusion of Death: Philosophical 
poems the United States of America 2017 

■ Eternitate - Poeme Filosofice (Statele Unite ale 
Americii) 2017Eternity: Philosophical poems the 
United States of America 2017 

- Străinul Subconştient al Adevărului Absolut - 
Poeme filosofice ( Statele Unite ale Americii) 2016 

■ Paradigma Eternităţii - Poeme filosofice ( Statele 
Unite ale Americii) 2016 

- Marea Contemplare Universala - Poeme filosofice ( 
Statele Unite ale Americii) 2016 

* Bisericile Cuvintelor - Poeme filosofice ( Statele 
Unite ale Americii) 2016 

- Trafic de carne vie - Poeme filosofice ( Statele 
Unite ale Americii) 2016 

■ Vremurile Cuielor Tulburi - Poeme Filosofice ( 
Statele Unite ale Americii) 2016 

■ Divinitate - Poeme Filosofice ( Statele Unite ale 
Americii) 2016 

■ La Cabinetul Stomatologic - Poeme Filosofice 
(Statele Unite ale Americii) 2016 

Origami - Poeme Filosofice (Statele Unite ale 
Americii) 2016 

Dinainte de Spaţiu si Timp - Poeme Filosofice 
(Statele Unite ale Americii) 2016 

A Fi Poet editura eLiteratura, Bucureşti 2015 

O Clipă de Eternitate editura eLiteratura, 

Bucureşti 2015 

Suntem o Hologramă editura eLiteratura, 

Bucureşti 2015 

Zile de Carton editura eLiteratura, Bucureşti 2015 

Fericire editura eLiteratura, Bucureşti 2015 

Nonsensul Existentei Statele Unite ale 
Americii 2015 The Nonsense of Existence - Poems of 
Meditation the United States of America 2016 

Liberul arbitru Statele Unite ale Americii 2015The 
Free Will - Poems of Meditation the United States of 
America 2016 

Marile tăceri Statele Unite ale Americii 2015 The 
Great Silences - Poems of Meditation the United States 
of America 2016 

Ploi de Foc Statele Unite ale Americii 2015 Rains 
of Fire - Poems of Meditation the United States of 
America 2016 

- Moarte Statele Unite ale Americii 2015 Death - 
Poems of Meditation the United States of 
America 2016 

» Iluzia Vieţii Statele Unite ale Americii 2015 The 
Illusion of Life - Poems of Meditation the United States 
of America 2016 

■ Prin cimitirele viselor Statele Unite ale 
Americii 2015 Through The Cemeteries of The Dreams 
- Poems of Meditation the United States of 
America 2016 

■ îngeri şi Nemurire Statele Unite ale 
Americii 2014 Angels and Immortality - Poems of 
Meditation the United States of America 2017 

- Politice Statele Unite ale Americii 2013 

- Facerea lumii Statele Unite ale Americii 2013 

■ Cuvântul Lui Dumnezeu Statele Unite ale 
Americii 2013 

- Alegerea Mântuitorului Statele Unite ale 
Americii 2013 

Volume de poezie de filosof ie a iubirii 

■ Filosofia Iubirii - Dragoste şi Destin - Poeme 
Filosofice (Statele Unite ale Aemricii) 2017 The 

Philosophy of Love - Love and Destiny: Philosophical 
poems the United States of America 2017 

Filosofia Iubirii - Verighetele Privirilor - Poeme 
Filosofice (Statele Unite ale Aemricii) 2017The 
Philosophy of Love-The Wedding Rings of Glances- 
Philosophical poems the United States of 
America 2017 

Filosofia Iubirii - Fructul Oprit - Poeme Filosofice 
(Statele Unite ale Americii) 2017The Philosophy of 
Love - The Forbidden Fruit: Philosophical poems the 
United States of America 2017 

Filosofia Iubirii - Lacrimi - Poeme Filosofice 
(Statele Unite ale Americii) 2017The Philosophy of 
Love- Tears: Philosophical poems the United States of 
America2017 


Volume de poezie de dragoste 

- Adresa unei ceşti de cafea 2013 

- Memento Mori 2012 

- Parfum de eternitate 2012 

■ Umbrele Inimilor 2012 

- Inimă de piatră amară 2012 

■ Legendele sufletului 2012 

* Adevăr, Amintire, Iubire 2012 

■ Eram Marile Noastre Iubiri 2012 

- Suflete pereche 2011 

- Templul inimii 2011 

- Poeme de dragoste 2009 

Romane 

- Destin 2003 

* Trilogia Destiny cu 

volumele PsvchoApocalips a şi Exoclus urmând să 
apară Lumina Divină doi ani mai târziu ce avea să 
întregească ciclul Originea lui Dumnezeu 2004 - 2006 

■ The origin of God apărut în Statele Unite cde 
Americii cu volumele The Divine Light PsychoThe 
Apocalypseş i Exodus2006 

